Šejh Muhajsini poziva Sirijce na korišćenje turske lire | Put vjernika\nŠejh Muhajsini poziva Sirijce na korišćenje turske lire\nŠejh Abdullah Muhajsini objašnjava na koji način Asad vodi finansijski rat.\nS obzirom da se suočava sa finansijskim kolapsom, režim štampa bezvrijedne novčanice sirijske funte, bez ikakvih rezervi u centralnoj banci, a nakon toga kupuje skuplje valute, kao što je američki dolar, u oslobođenim teritorijama – ostavljajući im beskorisne hartije. Na taj način se bogate iz ničega, uzimajući novac iz slobodnih teritorija.\nU nastavku, šejh Muhajsini pojašnjava da je, na osnovu analiziranja, najpogodnije preći na tursku valutu – kako sa ekonomskog aspekta, tako i sa islamskog, jer će se ovim aktom režim oslabiti ekonomski. Sa druge strane, to će stabilizovati ekonomiju na oslobođenim teritorijama.\nOn poziva šure svih grupa da daju izjave u kojima najavljuju zamjenu valute. Ovo bi poboljšalo situaciju siromašnog naroda – a narod to i želi.\nČak iako se za početak samo jedna od uticajnijih grupa složi, to bi bila motivacija za ostale.\nŠejh Ebu Katada iz sudnice poziva sirijske mudžahide na ujedinjenje Između Nedžašije i taguta Turske Čudo ezana – islamskog poziva na molitvu Šejh Abdullah Gunejman o obaveznosti džihada u Siriji Karakteristike ispravnog poziva u islam Ruski ekspert poziva na totalnu eliminaciju “vehabija” u svijetu\nPrethodni članakMapa položaja borbenih skupina u Istočnoj Guti – maj 2016.\nNaredni članakAdnani u novom govoru javno tekfiri Džebhetun-nusru


SDA, SBB, DF i SDP u Zvorniku imat će zajedničkog kandidata za načelnika\nNaslovnica NAJNOVIJE Politika SDA, SBB, DF i SDP u Zvorniku imat će zajedničkog kandidata za...\nZvornik – Koalicija Prvi mart poslat će danas poziv općinskim odborima SDA, DF-a i SDP-a BiH u Bratuncu da na predstojećim lokalnim izborima u Republici Srpskoj izađu sa zajedničkim kandidatom u izbornu trku.\nEdin Ikanović iz koalicije Prvi mart rekao je za bh. novinsku agenciju Patria da su SDA, SBB, DF i SDP već najavile da će na lokalnim izborima 2016. godine u Zvorniku izaći sa zajedničkim kandidatom za načelnika kao i zajedničkim kandidatima za općinsko vijeće, a da će Prvi mart isti poziv danas uputiti bošnjačkim strankama u Bratuncu, a naredne sedmice i strankama u Srebrenici.\n– Bošnjačke stranke u RS imaju šansu na predstojećim izborima samo ukoliko nastupe sa zajedničkim kandidatom – rekao je Ikanović.\n– Ukoliko te stranke budu izlazile pojedinačno, teško da i jedna od njih može postići dobre rezultate – dodao je Ikanović.\nOn je podsjetio da se ideja o ujedinjenoj listi pokazala uspješnom za bošnjačke povratnike u RS još u slučaju Domovine prošle godine, kada su ujedinjene stranke koje predstavljaju povratnike osvojile pet narodnih poslanika u Narodnoj skupštini RS, piše Patria.


eu.me - Izbori za Evropski parlament – prilika za proširenje EU: Ostaje li Zapadni Balkan prioritet Brisela?\nIzbori za Evropski parlament – prilika za proširenje EU: Ostaje li Zapadni Balkan prioritet Brisela?\npetak, 04 januar 2019 10:41\nIzbori za Evropski parlament zakazani su za maj 2019. i u zemljama Zapadnog Balkana već se uveliko spekuliše, ali i strahuje, da bi u izbornoj atmosferi proširenje Evropske unije i pregovori sa zemljama regiona mogli pasti u drugi plan. Izvjesno je da će izbori, ali i situacija u vezi sa Bregzitom uticati na dešavanja u Briselu, ali su sagovornici Eurokaza saglasni u ocjeni da proširenje ostaje prioritet, bez obzira na izbornu dinamiku.\nPoslanik Evropskog parlamenta Jozo Radoš vjeruje da će Zapadni Balkan biti tema izbora za Evropski parlament.\n„Moguće je da će, tokom kampanje za evropske izbore, u nekim zemljama članicama pitanje proširenja biti značajnije zastupljeno, ali, zbog otpora širenju Unije, u pojedinim članicama uglavnom kao negativna kampanja“, ocijenio je Radoš u izjavi za Eurokaz.\nKada je u pitanju njegova zemlja, Hrvatska, Radoš očekuje da će proširenje biti jedno od pitanja u kampanji, ali ne previše visoko na listi predizbornih tema.\n„Tokom formiranja novog sastava Evropskog parlamenta i Evropske komisije proširenje na zemlje Zapadnog Balkana zasigurno će biti veoma prisutno“, kaže on.\nRadoš vjeruje da će, nakon predstojećih izbora, euroskeptične snage biti značajnije zastupljene u Evropskom parlamentu, ali ne očekuje da centrističke političke grupacije promijene svoj odnos prema pitanju proširenja. „Naprotiv, očekujem da će to pitanje biti visoko na dnevnom redu Evropskog parlamenta, Komisije ali i Savjeta EU“, ističe hrvatski predstavnik u Evropskom parlamentu.\nDodaje i da je u proteklom mandatu, zahvaljujući njegovom i radu ostalih kolega koji dolaze s prostora jugoistočne Evrope, bitno podignuta svijest o važnosti integracije zemalja Zapadnog Balkana za EU.\n„Zapadni Balkan je geografski dio EU i zbog niza razloga je važno da taj prostor bude njen sastavni dio. Migracijski tokovi i razni vanjski geopolitički uticaji pomogli su da se poveća svijest o važnosti Zapadnog Balkana. U tom se smislu ništa neće promijeniti idućih nekoliko godina i logično je da se politika priključenja zemalja Zapadnog Balkana nastavi. Crna Gora je pozitivan primjer u nizu otvorenih i komplikovanih odnosa u toj regiji i svakako treba nastojati da se taj pozitivan primjer osnaži. Očekujem da će u novom mandatu EU institucija, dakle u periodu 2019-2024, Crna Gora završiti pretpristupne pregovore, te da će započeti proces formalnog uključenja Crne Gore u članstvo EU“, zaključio je Radoš.\nOsim izbora za Evropski parlament, koji predstavljaju glavni razlog za bojazan da bi agenda Brisela mogla da se promijeni, još jedna „prepreka“ je i pitanje izlaska Velike Britanije iz EU, kojem je u ovom trenutku posvećena cijela Unija. Nedavno održani samit šefova država članica u sjedištu EU pokazao je da u eri Bregzita neće biti lako ostati na vrhu liste prioriteta.\nProfesor međunarodnih odnosa na Univerzitetu u Oksfordu i bivši direktor Evropskog savjeta za spoljnu politiku u Sofiji, Dimitar Bečev, uvjeren je da Zapadni Balkan ostaje prioritet bez razlike kakvi će biti rezultati.\n„Radi se o jednom od malobrojnih regiona na svijetu gdje Evropa ima velikog uticaja. Drugo, nastavlja se i proces proširenja, a budući sastav Evropskog parlamenta relativno malo će uticati na proširenje“, kaže Bečev u izjavi za Eurokaz.\nGlavnu ulogu, objašnjava on, igra Savjet EU, gdje su države članice,dok parlament nema toliko formalnih nadležnosti. Komentarišući protivljenje pojedinih članica EU proširenju, kao mogućoj prepreci za naš region, Bečev kaže da će se to izvjesno dešavati.\n„Mislim da će biti opet Francuska ta koja se protivi, plus par drugih zemalja - na primjer,Holandija. Sa druge strane – stanje u regionu, a pogotovo konflikt o Kosovu i proces demokratizacije u lokalnim državama, može predstavljati ozbiljnu prepreku“, zaključio je Bečev.\nDrugačiji stav ima britanski poslanik Evropskog parlamenta i doskorašnji izvjestilac za Crnu Goru Čarls Tanok, koji smatra da će se na agendi Brisela naći pitanja koja trenutno opterećuju Evropsku uniju.\n„Imajući u vidu mnoga pitanja koja su sada aktuelna u cijeloj Evropskoj uniji, od Bregzita do klimatskih promjena i širenja ruskog uticaja, ne očekujem da proširenje na Zapadni Balkan bude glavna tema rasprave. Predmetna pitanja su mnogo više interna i nameću potrebu da se o njima govori – ekonomija, posebno u Eurozoni, migrantska kriza, porast nacionalizma i populizma, kao i odnos evropskih nasuprot antievropskim partijama biće glavna pitanja u narednom periodu“, kaže Tanok za Eurokaz.\nTanok smatra da se informacije o proširenju EU mogu pojaviti u nekoj od ovih rasprava podsvjesno, ali dodaje da se, osim neposrednih susjeda na Zapadnom Balkanu, ostali neće baviti proširenjem.\n„Zaista ne mislim da će ova tema biti među glavnim razmatranjima tokom aktuelne kampanje, iako je istina da će pristupanje Turske Evropskoj uniji u nekim zemljama, biti dominantna tema kad je u pitanju proširenje, ocijenio je on.\nKada je u pitanju budući odnos snaga u Evropskom parlamentu i njihov odnos prema proširenju, Tanok kaže da je rano davati bilo kakve čvrste projekcije o izbornim rezultatuma, posebno sa nivoa Evropskog parlamenta, jer, kako kaže, oni često mogu da budu iznenađujući.\n„Sumnjam da su nacionalizam i populizam zasad dostigli svoj vrhunac. Ipak, očekujem da vidim više podijeljen Evropski parlament – vanjsku, internacionalističku stranu u glavnim desnim i lijevim grupama političkih centara koji žele da rade zajedno na rješavanju problema i još jedan – više populističku, u nekim slučajevima otvoreno nacionalističku, desnu i ekstremno lijevu frakciju, koja želi da iskoristi svoj uticaj i moć da ošteti EU i njenu podršku efikasnom multilateralizamu i pravila zasnovana na međunarodnom pravnom poretku zarad sopstvene koristi. Većina njih će biti, kao što vidimo, otvoreno neprijateljski prema agendi proširenja EU, posebno Turskoj“, zaključio je Tanok.\nPredsjedavanje Savjetom EU nakon izbora za Evropski parlament preuzeće Hrvatska. Zbog toga su političke elite u regionu ohrabrene i vjeruju da najmlađa članica EU ima sluha za susjede, te da će zajedničkim naporima uspjeti da Balkan ostave tamo gdje mu je i mjesto.\nIzvor: Časpopis EUROKAZ\nAutorka: Jovana Đurišić, dnevni list Pobjeda\nDodjela sertifikata polaznicima Programa obrazovanja za stručno usavršavanje državnih službenika za strateško planiranje


Mašović, Gracijano: Nedostatak opreme za deminiranje - Glas Srpske\nSARAJEVO, 13. JULA /SRNA/ - Načelnik Zajedničkog štaba Oružanih snaga BiH general-pukovnik Senad Mašović rekao je predsjedavajućem Vojnog komiteta EU generalu Klaudiju Gracijanu da se Oružane snage, usljed neusvajanja budžeta, suočavaju sa nedostatkom određene opreme koja je prijeko potrebna za nastavak procesa humanitarnog deminiranja na cijelom prostoru BiH.\nMašović je tokom današnjeg telefonskog razgovora upoznao Gracijana o postojećim problemima i zatražio podršku Vojnog komiteta EU, naročito kada je riječ o procesu deminiranja u BiH.\nMašović je pozvao Gracijana u posjetu Oružanim snagama BiH, izražavajući nadu da će ona biti realizovana u septembru, kada bi se detaljnije razgovaralo o načinima saradnje i podrške odbrambenom sistemu BiH.\nGracijano je istakao posvećenost, kako Vojnog komiteta EU, tako i čelnika EU, zemljama Balkana, te obećao da će se maksimalno angažovati u podršci rješavanja navedenih problema, saopšteno je iz Ministarstva bezbjednosti u Savjetu ministara.\nU saopštenju je navedeno da će Gracijano i Mašović, u uslovima ograničenog kretanja uzrokovanog pandemijom, nastaviti ovu vrstu komunikacije kako bi se međusobno informisali i bili u mogućnosti da kroz interakciju reaguju na eventualne izazove po principu solidarnosti.\nOni su razmijenili informacije o situaciji u vezi sa pandemijom kovida-19, trenutnim i budućim aktivnostima Oružanih snaga BiH, te situaciji u Centralnoafričkoj Republici gdje pripadnici Oružanih snaga učestvuju u Misiji obuke EU.


Prva "Parada ponosa" održana u Novom Sadu\nPrajd u Novom Sadu / Foto: Printscreen N1\nPrva “Parada ponosa” održana u Novom Sadu\nPrva novosadska “Parada ponosa”, pod sloganom “Izađimo zajedno”, održana je juče uz poruku da se svi njegovi učesnici nadaju da ovaj Prajd “nije poslednji, te da će i u budućnosti moći slobodno da šetaju svojim gradom”.\nPomoćnica gradonačelnika Novog Sada Ljiljana Koković rekla je da joj je drago što može da učesnike prvog Prajda pozdravi u ime Grada Novog Sada i gradonačelnika Miloša Vučevića. Okupljeni su uzviknuli “ua” na pomen imena gradonačelnika Vučevića, ali su govori nastavljeni. Koković je rekla da je LGBT populacija “najranjivija i izložena nasilju, govoru mržnje i diskriminaciji”, te da su njihova prava i problemi i dalje tabu tema u Srbiji. Prajd je bio završni događaj u okviru prve Novosadske nedelje ponosa koju su organizovali Grupa “Izađi” iz Novog Sada, u saradnji sa “Beograd prajdom” i uz podršku Grada Novog Sada i “Omladinske prestonice Evrope Novi Sad 2019” (OPENS). Predsednik OPENS-a Vukašin Grozdanović naveo je da je organizacija na čijem je čelu podržala organizovanje Prajda i Nedelje ponosa, jer su ljudska prava jedan od najvažnijih aspekata života mladih, pa je potrebno trajno obezbediti “mehanizme protiv nasilja i diskriminacije”. “Prajd je samo deo aktivnosti, mi sa Grupom ‘Izađi’ već dve godine sprovodimo te aktivnosti i smatram da je potrebna kontinuirana podrška, kako bismo pomogli mladima i omogućili im da budu ono što jesu”, rekao je Grozdanović. Cilj manifestacije i javnog skupa bio je ukazivanje na položaj LGBT populacije i ostvarivanje prava koja su zagarantovana Ustavom Srbije, a kako je naveo jedan od organizatora iz Grupe “Izađi” Filip Kocevski, njihova želja je da se sledeće godine ponovi, te da uključi i šetnju. Predstavnik Delegacije EU u Srbiji Ekmel Čizmeđiolu podelio je sa okupljenima reči iz pisma podrške visoke predstavnice EU za spoljnu politiku i bezbednost Federike Mogerini i iskazao podršku prvom Prajdu u Novom Sadu.\nTokom održavanja skupa grupa od desetak građana istakla je transparent “Nemoral i gej sramotu nikad više u javnom životu”. Oni su doneli ikone i krstove i ispred ulaza čitali Sveto pismo, a sa njima je bio i guslar. Gradski odbor Dveri ranije je najavio da će danas u Novom Sadu održati skup “Život je na našoj strani”, a u najavi tog događaja su napisali da “smatraju neprikladnim” to što organizacija OPENS, zajedno sa gradskim vlastima, “ne obeležava Svetski dan porodice, a istovremeno organizuje nedelju LGBT zajednice”.\nDronovi “Pinka” nisu smeli da lete na mitingu "Jedan od pet miliona"Han: Pregovore Beograda i Prištine vodi EU, SAD važne kao podrška


Vućića u Prokuplju dočekalo 1500 ljudi gde je izjavio da je Toplički okrug zapostavljan - JuGmedia\nPredsednik Srbije Aleksandar Vučić od jutros je obišao Grad Prokuplje u Topličkom okrugu, gde hga je dočekalo 1500 ljudi, kako javljaju prestonički mediji, ispred tamošnje Gimnazije koja se rekonstruiše, a obišao je i Blace i Brus.\nVučić je, zapravo, obišao radove na rekonstrukciji zgrade Gimnazije i Srednje medicinske škole „Dr Aleksa Savić“.\nTokom obilaska, predsedniku je rečeno da škole nisu objavljivane od Drugog svetskog rata. Vučić je istakao da je to „mnogo važno“.\nGrađani zbijeni u gomilama nisu nosili maske\n„Sve je zaustavljeno 1986, 1987, 1988. godine. U Toplici, tu bukvalno do 70 godina ništa nije rađeno“, objasnio je predsednik Srbije i naveo da je teško naći neki deo zemlje koji je bio zapostavljen kao što je kraj Toplice.\n„Malo gde sam video gde ljudi cene i poštuju kada radimo škole“, naveo je Vučič i rekao da se Srbija mnogo promenila, a njegov govor ispraćen je aplauzima.\nVućić je posle Prokuplja stigao Blace gde je obišao mlekaru „Lazar“, koja svoje proizvode izvozi u inostranstvo, a potom se uputio za Barbatovac gde je najavio novi pogon kompanije „Jumko“.\n„Dobijate fabriku posle 45 godina. Naše je da gledamo da uradimo sve ovo što je potrebno da ljudi mogu da se osećaju bolje, da mogu da vide da Srbija ulaže u budućnost. Možda će nešto da zakasni ali kada kažem da ćemo da uradimo, znate da ćemo to da napravimo“, istakao je predsednik.\nBajaga i instruktori septembra na Letnjoj pozornici u Nišu\nSunce nećemo još videti, Prognoza za narednih 7 dana\nVeoma hladno i pravo jesenje vreme očekuje se i narednih sedam dana, uz temperature ispod proseka, dok bi od sredine sedmice na severu bilo uglavnom…\n19.08.2021. u 11:38\nDruže Vučko mi ti se kunemo…\n19.08.2021. u 11:46\nIma i još gore, došao je u Medveđu pre tdve godine dva puta za par meseci sa sve bulumentom i obećao med i mleko. A od svega toga ništa , zadnjih 30 godina su samo zatvorene fabrike ,a nije ni jedna otvorena. Da bi najveći apsurd bio Brnaba pre dvadesetak dana kaže da se ne nadaju investitorima u Medveđi.\n19.08.2021. u 12:52\nMeni nije janso da neko jos moze da slusa i gleda ovog f…..\n19.08.2021. u 18:40\nNema opozicije da pljuje ovo,a oni ne mogu da skupe ni 30 ljudi na skupovima sa sve okolnim opozicionarima…hehhe,,,svidja mi se jedino put od Prokuplja prema Blacu,taj put je bio uzasan,sada je milina voziti se tim putem,a priroda je prelepa, dok se vozite taman da uzivamo u pogledu


Sanacija divlje deponije u MZ Gračanica - JKP Visoko\nJKP VISOKO d.o.o.Visoko je počelo radove 15.10.2019.g ( utorak ) na uređenju posjeda u MZ Gračanica, naselje Malo Čajno, koje su nesavjesni građani nekontrolisano koristili za odlaganje raznih vrsta komunalnog otpada, te na istom kreirali divlju deponiju.\nProteklih godina JKP VISOKO d.o.o.Visoko u više navrata je vršilo čišćenje pomenutog lokaliteta u saradnji sa Gradom Visoko.\nDa bi se izbjeglo kreiranje i širenje divlje deponije na pomenutom lokalitetu JKP VISOKO d.o.o. Visoko ograđuje lokaciju, postavlja odgovarajuću signalizacij, čisti i uređuje prostor.\nNapominjemo da će pomenuti lokalitet biti pokriven video nadzorom, te da će JKP VISOKO d.o.o.Visoko nadležnoj inspekciji vršiti prijavu svakog nesavjesnog građana koji odloži otpad na pomenutom prostoru.\nPrema planu i programu radovi bi trebali biti završeni do 21.10.2019.g (ponedjeljak).\nObavještenje za korisnike komunalnih usluga u MZ Topuzovo Polje


Slovenački izvoz ruši rekorde\n09/12/2014 | 09:51\nSlovenački izvoz je u trećem kvartalu porastao za 6,8 odsto, a za devet meseci ove godine premašio je do sada rekordnih 17 milijardi evra, uz prosečan šestoprocentni rast, prema podacima statističkog zavoda u Ljubljani.\nNajpovoljniji mesečni rezultat zabeležen je u junu, kada je ostvaren suficit u robnoj razmeni s inostranstvom od 105,5 miliona evra, uz pokrivenost uvoza izvozom od 105,7 odsto.\nU prvoj polovini godine, kako prenosi Tportal, najviše je porastao izvoz u Hrvatsku, Austriju i Nemačku. Ukupna vrednost izvoza u prvom polugođu iznosila je 11,3 milijardi evra, uz suficit platnog bilansa od 208,5 miliona evra.\nSlovenački Izvoz raste uzastopno dve godine i predstavlja glavni generator privrednog oporavka ove godine, a i ranije je Sloveniju spašavao od dublje recesije, tvrde slovenački ekonomisti.\nIma međutim i mišljenja da struktura slovenačkog izvoza nije najpovoljnija, jer on zavisi od susednih država i tržištima u EU, gde dolazi do pada potrošnje i stagnacije.\n"Usmeriti se na prava tržišta, to ostaje najveći izazov za slovenačka preduzeća", izjavio je stručnjak bankarske grupe Unikredit Matteo Ferrazi za Delo.\nDobra novost kod slovenačkih preduzeća, po njegovom mišljenju je da su povećavala kvalitet svog izvoza, ali bi se morali orijentisati i na udaljenija tržišta.\nJeftinije nam da studiramo u Nemačkoj, Francuskoj…?\nSocijalni jaz sve veći i počinje da `smeta` privredi\nNovi Globalni Index definiše šta digitalne ekonomije čini pouzdanijim i otpornij...


Volters: Zapadni Balkan mora ostati u centru pažnje NATO-a i EU | MINA\nNaslovnicaCrna GoraPolitikaVolters: Zapadni Balkan mora ostati u centru pažnje NATO-a i EU\nVolters: Zapadni Balkan mora ostati u centru pažnje NATO-a i EU\nPodgorica, (MINA) – Zapadni Balkan mora ostati u centru pažnje NATO-a i Evropske unije (EU), rekao je vrhovni komandant NATO snaga u Evropi Tod Volters, ističući da, svjesni malignog uticaja u regionu, ostaju fokusirani na njega kao što su fokusirani na Ukrajinu.\nVolters je, tokom razgovora sa predsjednikom Crne Gore Milom Đukanovićem, naveo da je svjedočio prijemu Crne Gore u Alijansu, ističići da proteklih pet godina Crnoj Gori mogu služiti na ponos i da su dostignuća i doprinosi izuzetni.\nIz Službe za informisanje crnogorskog predsjednika su kazali kako je Volters visoko ocijenio ostvarene rezultate crnogorskih vojnika u misijama u Avganistanu, Kosovu, Letoniji i Iraku.\nKako je istakao, prisustvo crnogorskih snaga, naročito u Letoniji, predstavlja podsjetnik liderima NATO-a da se zadrži pažnja na Zapadnom Balkanu.\n“Uz pohvale za posvećenost Crne Gore u doprinošenju NATO savezu, Volters je zahvalio Đukanoviću na njegovom i liderstvu Crne Gore, uz uvjerenje da je budućnost svijetla i to velikom dijelom zahvaljujući onome što su Đukanović lično i Crna Gora uradili”, kaže se u saopštenju.\nKako se dodaje, Đukanović je zahvalio Voltersu što pokazuje opredijeljenost za saradnju sa Crnom Gorom i time doprinosi dobrom osjećaju države nakon petogodišnjeg članstva u NATO.\nĐukanović je ocijenio da je Crna Gora, odgovornim odnosom prema preuzetim obavezama, opravdala podršku saveznika njenom članstvu.\nOn je, u kontekstu pogoršane bezbjednosne situacije u Evropi uzrokovane agresijom na Ukrajinu, odao priznanje aktivnostima NATO-a kojima je zaustavljena dalja agresija i realizovana strategija odvraćanja i odbrane.\n“Posebno je naglasio posvećenost Crne Gore ispunjavanju svog paketa obaveza nakon izbora nove Vlade kroz usvajanje odluka koje se očekuju od nas kao odgovorne članice i pomoći koja je upućena Ukrajini, uz odlučnost da tako bude i ubuduće”, rekli su iz Službe za informisanje.\nKako su dodali, Đukanović je, uz ponovljeno opredjeljenje Crne Gore za evropske i evroatlantske integracije, istakao je da državu sa tog puta nijesu mogle skrenuti ni unutrašnje ni spoljašnje maligne strane.\n“Uz ocjenu da ostajemo tvrdi zagovornici euroatlantizma ponovio je uvjerenje o ključnoj važnosti zdravog partnerstva Evrope i SAD koje počiva na identičnim vrijednostima i ne traži preispitivanje već sistemsku nadgradnju kako bi sačuvali superiornu poziciju”, naveli su iz Službe za informisanje.\nĐukanović je, kako se navodi, ukazao na važnost kontinuiranog prisustva NATO-a i EU na Balkanu, imajući u vidu reputaciju nestabilnog regiona koji je u kontinuitetu pod malignim uticajem trećih strana.\n“Poruka NATO-a i EU je da nam je nasušno potrebno veće združeno prisustvo jer je ovaj region primarna odgovornost EU i NATO”, rekao je Đukanović.\nOn je potvrdio nepoklobljivu posvećenost Crne Gore Alijansi.\nKako je saopšteno, sagovornici su ukazali na važnost podrške prijemu u članstvo Finske i Švedske, što će, prema njihovoj ocjeni, biti snažna poruka onima koji ugrožavaju mir.\n“Sagovornici su izrazili zadovoljstvo novim imenovanjem na poziciji ministra odbrane Crne Gore što je garancija ispunjavanja svih obaveza Crne Gore prema NATO-u i partnerima”, rekli su iz Službe za informisanje predsjednika.


PET najvećih grešaka na prvom DEJTU - PRess Serbia | PR PRess team\nNa prvom sastanku, kada nema mnogo prostora za grešku, sitnice mogu da imaju odlučujuću ulogu. Naravno, bez obzira koliko nam je neko privlačan ili nam se sviđa njegova energija, postoje stvari koje nikako ne smeju da se urade na prvom dejtu.\nUkoliko napravite neku od ovih 5 grešaka, verovatnoća da ćete doći do drugog ili trećeg izlaska je minimalna, piše Yourtango, a prenosi Objektiv.\nU anketi je učestvovalo više od 1.500 pripadnika oba pola a rezultati zaista mnogo toga otkrivaju.\nŠta žene najviše mrze?\nMuškarci, lakše sa parfemom ili kolonjskom vodom jer čak 45 odsto dama je reklo da je “mirišljavi” dejt najveći problem.\nNa drugom mestu sa 22 odsto glasova su muškarci koji stalno bulje u mobilni telefon.\nZa 13 odsto žena, najveći propust je… ako kasnite na sastanak.\nPo 5 odsto su zaslužili muškarci koji previše pričaju o sebi, odnosno oni koji partnerku zasipaju rafalnim pitanjima.\nŠta muškarce najviše nervira?\nOvde nema nikave dileme, 51 odsto glasova su dobile dame koje se “ne skidaju” sa telefona.\nZa 21 odsto anketiranih, previše parfema je najveći problem.\nOko 10 odsto muškaraca mrzi kada žena kasni na sastanak, a 7 odsto ne podnosi rafalnu paljbu pitanjima.\nTakođe, 7 odsto glasova ide i ženama sa previše šminke.\nKao što vidite, ovo je jedna od retkih prilika u kojoj su se i muškarci i žene uglavnom složili, i to oko toga šta ih najviše nervira na prvom izlasku.\nTagovigreške muškarci prvi dejt zene\n7 stvari koje ne bi trebalo deliti sa drugima!


ODRŽAN HUMANITARNI BAZAR NA MOTELU: Podrška za četvoro dece – Zrenjanin\n03/10/2021 08/10/2021 List Zrenjanin\nU subotu, 2. oktobra, od 12 do 17 časova, na Motelu ,,Šumice”, održan je veliki humanitarni bazar čiji su promoteri bili glumci Ljubomir Bandović i Anja Mit koji su uputil reči podrške obolelim mališanima i zahvlnost svima koji su spremni da im pomognu na putu do izlečenja. Bazar su, uz podršku darodavaca i učesnika, organizovale Dragica Paskaš i Slađana Velaga Praštalo. Bazar je bio namenjen prikupljanju pomoći za lečenje i rehabilitaciju Mihajla Stamenkova iz Pirota, Vanje Malović iz Beograda, Tare Stojančev iz Zrenjanina i Zlatana Orsića iz Elemira – a svi su uključeni i u Fondaciju „Budi human“.\nHor muzičkog zabavišta ,,Sanjalice” sa dirigentkinjom Sanjom Popović, uneo je radost u lep oktobarski dan, kao i drugi učesnici, među kojima su bile i Milica Dosković i Slađana Đurić. Organizovana je i tombola sa vrednim nagradama, radionice slikanja Dečjeg centra ,,Smajli” i hokej na travi, pekle su se palačinke, krofnice, roštilj…\nUprkos naporima organizatora, učesnika i darodavaca, bilo je malo posetilaca koji su odlučili da provedu dan u druženju, razonodi i da pokažu svoju humanost. Sakupljeno je 104.000 dinara, a sredstva će ravnomerno biti uručena oboleloj deci za koju je bazar bio organizovan.\nFoto i tekst: M. Bečejac\n← „IZAĐI MI NA TEGLU“: Nadmetanje u pravljenju najukusnijeg ajvara\nTEHNIČKI FAKULTET „MIHAJLO PUPIN“: Svečanost za brucoše →


Brčko: Vlada odobrila amandmane na set zakona s ciljem poboljšanja privrednog okruženja - Radio Brčko distrikta BiH\nPočetna/Brčko/Brčko: Vlada odobrila amandmane na set zakona s ciljem poboljšanja privrednog okruženja\nBrčko: Vlada odobrila amandmane na set zakona s ciljem poboljšanja privrednog okruženja\nSanita Jerković Ibrahimović10.03.2020. - 11:58\nVlada Brčko distrikta BiH odobrila je amandmane na više prijedloga zakona bitnih za uspostavu jednošalterskog sistema poslovanja, mjere koja bi trebalo da privuče investicije i investitorima olakša registraciju preduzeća, a čime bi se poboljšalo privredno okruženje u Distriktu.\nŠef Odjela za privredni razvoj, sport i kulturu Pero Gudeljević istakao je da je za taj cilj bilo nepohodno identificirati zakone koje je potrebno promjeniti. Tako da se na današnjoj sjednici ovaj set zakona našao s jednom jedinom izmjenom, odnosno da svi ti ranije usvojeni zakoni počnu djelovati zajedno u jednom trenutku, i to od 1. janura 2021. godine.\n“Jedina iznimka je opravka članka u Zakonu o trgovini Brčko distrikta koji se tiče inspekcijskog nadzora, odnosno nadležnosti različitih inspekcija za dobijanja dozvole za rad objekata u kojima se obavlja trgovinska djelatnost“, pojasnio je Gudeljević.\nInvesticije privreda tematska влада


Vicepremijer Kine sa Kisindžerom o trgovinskom sporu Kine i SAD china radio international\nVicepremijer Kine sa Kisindžerom o trgovinskom sporu Kine i SAD\n2018-11-12 10:55:20 cri\nKineski vicepremijer Liu He pozvao je da Kina i Sjedinjene Američke Države pravilno reše trgovinske probleme na temelju konsenzusa postignutog između lidera dveju zemalja.\nLiu je to rekao tokom sastanka sa bivšim američkim državnim sekretarom Henrijem Kisindžerom u subotu u Pekingu.\nPozdravljajući važan istorijski doprinos koji je Kisindžer dao razvoju kinesko-američkih odnosa, Liu je rekao da je očuvanje stabilnosti kinesko-američkih odnosa u skladu s osnovnim interesima obe države i naroda, ali i čitavog sveta.\nDve zemlje treba pravilno da rešavaju pitanja uključujući trgovinske i ekonomske probleme na osnovu konsenzusa postignutog između lidera dveju zemalja i u skladu sa principima međusobnog poštovanja, ravnopravnosti i uzajamne koristi, rekao je Liu.\nKisindžer je istakao da su odnosi SAD i Kine od velikog značaja, jer se oni odnose na mir i prosperitet u čitavom svetu.\nOn je pozvao dve zemlje da jačaju komunikaciju, produbljuju međusobno razumevanje i efikasno upravljaju razlikama u datim okolnostima, kako bi se ostvario trajan i stabilan razvoj američko-kineskih odnosa.\nKisindžer je boravio u poseti Pekingu od srede do nedelje.


Trajković: Pobeda Srpske liste značila bi da je 'mafija državni projekat Srbije na Kosovu'\nBeta 30. septembra 2019. 18:15\nKandidatkinja na listi koalicije „Sloboda“, Rada Trajković, kazala je danas da bi pobeda Srpske liste na tamošnjim oktobarskim izborima značila da je sada „mafija državni projekar Srbije na Kosovu“, objavio je portal KoSSev.\nTrajković je ocenila i da Srpska lista „nije kompetentna da dobije podršku srpskog naroda“.\n„Pobedom Srpske liste bi se srpska žrtva koja je na Kosovu i Metohiji evidentna već punih 20 godina kompromitovala, jer bi to onda značilo da je mafija sada suštinski državni projekat Srbije na Kosovu“, izajvila je ona.\n„Srpska lista kao nosilac te kompromitacije, čiji je i potpredsednik Milan Radoičić poznat kriminalnim krugovima, ne može da bude ono s čim bi Srbi trebalo da se predstave kosovskoj i medjunarodnoj javnosti“, ocenila je Trajković.\nPošto se navodi da je kampanju započela „upravo s mesta ubistva srpskog političara Olivera Ivanovića“, Trajković je kazala da je „Oliver ubijen i na političkoj sceni Srba“.\n„Nažalost, nema dovoljno odlučnog čoveka koji ima hrabrosti da se bori protiv zla koje je trenutno dominantno preko Srpske liste i državne politke na Kosovu. To je bila moja obaveza, da nastavim tu borbu i pokušam da pokažem da sa Oliverom nije umrla ta ideja“, istakla je Trajković.\nKazala je da je kampanju započela na mestu ubistva Ivanovića i to bez prisustva ostalih članova nove koalicije „Sloboda“, jer su se dogovorili da se svi pojedinačno bave odredjenim prioritetima.\n„Svako je od nas pojedinačno kandidovao pitanja koja je trebalo da odraze našu realnost, tako da se unutar koalicije neko u kampanji sada bavi multietničnošću, drugi posećuju Srbe, a ja sam odlučila da istaknem pre svega vladavinu prava na severu Kosova“, kazala je Trajković.\nNapadači na Borka Stefanovića u Kruševcu osudjeni na zatvorske kazne\nTači odlikovao Grenela predsedničkom medaljom za zasluge\nGrenel: Poseta Kosovu dokaz posvećenosti ostvarivanju…\nPonoš: Smenjeni profesori sa VMA napisali su više nego što…\nBorko Stefanović: Snažan pritisak politike na pravosudje


Jaletova „Mitopoetika“ našla put do belocrkvanske publike - eVršac\nIzložba crteža Ljubodraga Jankovića – Jaleta „Mitopoetika“ otvorena je u galerijskom prostoru Muzeja u Beloj Crkvi.\nPrava umetnost uvek nađe svoj put do publike, rekao je direktor Narodne biblioteka i muzeja u Beloj Crkvi Igor Vokoun i preneo pozdrave autora koji nije mogao da prisustvuje samom otvaranju, ali je pratio ceo tok postavke izložbe.\nPredsednica opštine Bela Crkva Violeta Simić izrazila je svoje zadovoljstvo što je Muzej u Beloj Crkvi otvorio svoja vrata za posetioce, nakon obimnih radova na uređenju enetrijera i posebno pozdravila Marka Lađušića, profesora na Fakultetu primenjenih umetnosti u Beogradu, koji je belocrkvanskoj publici pribižio rad Ljubodraga Jankovića Jaleta.\n„Drago mi je što ste večeras ovde i što ste nam pomogli da naš Muzej, zahvaljujući predanom radu direktora, postane ne samo prepoznatljiv kao najstariji Muzej u Vojvodini, već i kao institucija koja neguje savremenu umetnost. Uvek ste nam drag gost, a sada već pomalo i kao domaćin koji nam pomaže u našim daljim projektima za razvoj umetnosti u Beloj Crkvi“, istakla je Simić.\nIzložba našeg profesora Ljudobraga Jankovića – Jaleta koji je bio stub naše škole u Muzeju u Beloj Crkvi je pravi primer decentralizacije kulture, jer su pred vama dela vrhunske umetnosti, rekao je Marko Lađušić.\n„Mogu slobodno da tvrdim, Akademija kada je formirana, upravo su ljudi kao što je Jale, na neki način, utemeljili moju školu i profesionalizam mladih umetnika, koji su kasnije stasali. Stvarali su novi svet. Oni su kao studenti sami izgradili prostor gde su kasnije radili i amfiteatar gde je Jale predavao. Imao sam sreću da sam sa njim sarađivao dve godine i meni je posebno bilo važno što je on svoja znanja želeo da prenese, a on to i danas radi. Radi se o izuzetnom slikarstvu, izuzetnom umetniku koji će sve više i više biti bitan u našoj umetnosti“, nagalasio je Lađušić.\nIgor Vokoun, direktor Narodne bibliotke i Muzeja u Beloj Crkvi, istakao je da izložba „Mitopoetika“ predstavlja retrospektivu crteža Ljubodraga Jankovića – Jaleta.\n„Izloženi radovi prikazuju opus umetnikovog stvaralaštva od 60 do 90-tih godina prošlog veka. Kroz Jaletov rad, crtež kao osnovna forma umetničkog stvaralaštva se vremenom razvijao i došao do forme slikarstva. Međutim, crtež ostaje osnova forma njegovog čitavog stvaralaštva. Značaj izlaganja ovakvih radova je višestruk. Ne samo da prikazujemo vrhunska dela savremene umetnosti, već i stvaramo bazu za mlade generacije. Kada dođu i pogledaju izložbu, ostaće im makar jedan detalj u sećanju, a taj detalj im može biti podsticaj da dolaze i dalje i posećuju neke druge izložbe“, dodao je Vokoun.\nOtvaranju izložbe prisustvovali su i učenici OŠ „Marko Stojanović“ Vračev Gaj, kojima je ovo bio i prvi put da su posetili Muzej u Beloj Crkvi.\nDirektor Narodne biblioteka i muzeja u Beloj Crkvi Igor Vokoun, govoreći o samim radovima i nazivu izložbe, između ostalog je rekao – Jaletovo stvaralaštvo je pre svega u domenu figuracije, prožeto jezikom mitske poetike koja govori o fenomenima civilizacijskih tekovina.\nIzložba „Mitopoetika“ biće otvorena do 30. aprila i može se posetiti svim radnim danima od 8 do 13 časova.


Potpisani prvi ugovori za kukuruz novog roda - Agromedia\nAgro teme » Potpisani prvi ugovori za kukuruz novog roda\nŽetva ranih hibrida kukuruza počela je na pojedinim lokacijama i rod 2021. godine se pojavio u ponudi od 24 din do 25,20 din/kg bez PDV-a. Prvi kupoprodajni ugovor je zaključen na cenovnom nivou od 24,00 din/kg bez PDV-a za promptnu isporuku, što ujedno predstavlja ovonedeljnu ponderisanu cenu. Za razliku od prethodne godine, gde je trgovanje novim rodom počelo sredinom avgusta usled malih zaliha na tržištu i nedostatku ponude, početak ovogodišnje žetve kreće u optimalnom roku. Statistički kada uporedimo cene sa istim periodom prošle godine (19,50 din/kg bez PDV-a), cena ove žitarice je viša za 23,08%. Protekle nedelje, ponuda starog roda je izostala preko “Produktne berze”, što je neuobičajeno. Možemo konstatovati da je smanjena aktivnost robno-berzanskih učesnika za kupovinom ove žitarice.\nberza cene kukuruza Produktna berza


Tarčin Forest Resort obilježio prvu godišnjicu poslovanja – Biznis.ba\nTarčin Forest Resort obilježio prvu godišnjicu poslovanja\nobjavljeno 04. dec 2018. u 12:47\nMjesto na kojem je do prošle godine postojala samo neprohodna borova šuma investicijom od 30 miliona KM pretvoreno je u ekskluzivnu planinsku wellness oazu sa 55 hotelskih soba, 20 vila za iznajmljivanje i prodaju, te vanjskim kapacitetima za rekreaciju i sport na otvorenom.\nGeneralni direktor Tarčin Forest Resorta and Spa Edin Bajramović naveo je da su u 2018. ugostili više od 100.000 gostiju iz 40 zemalja svijeta, a više od 50 domaćih i stranih kompanija je organiziralo događaje.\nUspješno poslovanje tog međunarodnog hotelskog branda u Tarčinu je jedan od dokaza da se turistički potencijali Bosne i Hercegovine ne moraju koncentrisati samo na tradicionalne sezone godišnjih odmora, ali ni na popularne gradske ili ski centre.\nPo riječima Bajramovića, za to je, osim vrhunskog kvaliteta hotelske usluge, neophodno ponuditi dobro osmišljene programe i sadržaje tokom čitave godine koji su atraktivni za sve ciljne grupe – od pojedinaca i parova, do porodica sa djecom i korporativnih grupa.\nUpravo takva je i aktuelna ponuda Tarčin Forest Resorta – Novogodišnji porodični paket nudi mogućnost roditeljima sa djecom da proslave Novu godinu i provedu tri dana sadržajnog, aktivnog i zdravog boravka u planinskoj oazi. Paket uključuje niz organizovanih sadržaja za porodičnu zabavu poput planinarenja, sportskih takmičenja i boravka na bazenu, ali i profesionalne animacije i programe za mališane kako bi roditelji mogli posvetiti vrijeme sebi u Spa tretmanima ili rekreaciji, saopćeno je iz Tarčin Forest Resorta.\nGosti koji su na dan godišnjice boravili u hotelu dobili su poklon iznenađenja, a zabava za članove tima krunisana je vatrometom.


Zaplijenjeno 30 hiljada petardi – Mladi Nikšića\nCrnogorska policija, u posljednjih sedam dana, zaplijenila je oko 30 hiljada komada raznih vrsta petardi i 156 većih vatrometa.\nU proteklih sedam dana, od početka akcije „Petarda“, nije registrovan nijedan slučaj povređivanja upotrebom ili nestručnim rukovanjem pirotehničkim sredstvima.\n„Sektor policije opšte nadležnosti Uprave policije MUP-a je, zajedno sa centrima i odjeljenja bezbjednosti, započeo sprovođenje akcije „Petarda“ 16. decembra, a akcija će se realizovati do 15. januara 2016. godine“, kaže se u saopštenju.\nIz Uprave policije su apelovali na građane, prvenstveno roditelje, da poštuju propise koji se odnose na bezbjedno rukovanje pirotehničkim sredstvima, kako bi zaštitili djecu od povreda, opekotina, oštećenja sluha i drugih posljedica koje nestručno rukovanje ovim sredstvima može da izazove.\nKako navode, akcija „Petarda“ usmjerena je na sprečavanje nedozvoljene trgovine i zloupotrebe pirotehničkih sredstva, što je posebno prisutno u vrijeme novogodišnjih i božićnih praznika.\nAkciju sprovode policijski službenici javnog reda i mira uz potrebno učešće saobraćajne i kriminalističke policije.\n„Policijski službenici, kao i prethodnih godina, preventivne i represivne aktivnosti u okviru akcije „Petarda“ sprovode na teritoriji cijele države, a takođe su i ove godine kao i prošle formirani i operativni timovi u koje su, osim službenika policije, uključeni i partneri sa nivoa lokalne zajednice – prevashodno predstavnici inspekcijskih službi, komunalne policije, škola, domova zdravlja, NVO, medija“, navodi se u saopštenju.\nIz Uprave policije podsjećaju da je prošle godine, shodno potpisanom Memorandumu o saradnji između Ministarstva unutrašnjih poslova i Uprave za inspekcijske poslove, formirano i Koordinaciono tijelo koje čine službenici ova dva organa, a koje se, između ostalog, bavi tom problematikom tokom preduzimanja zajedničkih aktivnosti u okviru ove akcije na terenu.\nCilj aktivnosti koje Uprava policije sprovodi u saradnji sa drugim nadležnim organima i institucijama je, kako su rekli, da se preventivno djeluje na posljedice do kojih nestručno rukovanje petardama i drugim pirotehničkim sredstvima može dovesti.\n„Kao da se u cilju bezbjednog rukovanja ovim sredstvima zaplijene i uklone iz prometa navedena sredstva koja se nelegalno stavljaju u promet, budući da takva sredstva nemaju atest, garanciju i uputstvo o upotrebi, a često su lošeg kvaliteta, nepouzdana i neispravna“, dodaje se u saopštenju.\nBudući da petarde i druga pirotehnička sredstva uglavnom koriste djeca i mlađa populacija, kontrole upotrebe i prometa ovih sredstava se, kako su rekli iz policije, vrše i u blizini škola, sportskih objekata, kao i drugih mjesta gdje se najčešće okupljaju djeca i omladina školskog uzrasta.\n„U toku akcije biće kontrolisana i vozila u saobraćaju, kao i objekti u kojima se mogu skladištiti ili prodavati pirotehnička sredstva“, najavljeno je z Uprave policije.\nTa problematika regulisana je članom 403 Krivičnog zakonika (nedozvoljeno držanje oružja i eksplozivnih materija) i članom 13 Zakona o javnom redu i miru.\nSlužbenici Uprave policije će, dodaje se, nadležnim organima podnositi odgovarajuće prijave – krivične ili prekršajne protiv lica koja budu osumnjičena za kršenje zakonskih propisa iz ove oblasti.\nKako je saopšteno, iako od početka sprovođenja akcije „Petarda“ nije registrovan nijedan događaj u vezi sa povređivanjem osoba upotrebom pirotehničkih sredstava, jedan takav slučaj i to povređivanja maloljetnika upotrebom pirotehničkih sredstava registrovan je prije mjesec dana.\n„Maloljetnik star 15 godina je 18. novembra primljen u Medicinski centar Nikšić, o čemu je Centar bezbjednosti Nikšić obaviješten. Kostatovano je da je aktiviranjem pirotehničkog sredstva zadobio povredu ruke, te da je u pitanju lakša tjelesna povreda“, rekli su iz policije.\nO događaju je obaviješten zamjenik Osnovnog državnog tužioca u Nikšiću, a policijski službenici CB Nikšić su, shodno prikupljenim operativnim saznanjima i pribavljenoj naredbi sudije za istragu Osnovnog suda u Nikšiću, u vezi sa okolnostima nabavke pirotehničkog sredstva i njegovog korišćenja od strane maloljetnika, pretresli jednu trgovinsku radnju, gdje su pronašli 27 komada vatrometa i 1.432 komada petardi raznih vrsta.\nPirotehnička sredstva su, uz izdatu potvrdu, oduzeta, a nadležni tužilac je naložio da se upute na vještačenje u Forenzički centar, nakon čega će se izjasniti o pravnoj kvalifikaciji djela.\n„U toku prošle akcije „Petarda“, sprovođene u periodu od 16. decembra 2014. do 15. januara 2015. godine, registrovano je pet slučajeva povređivanja lica upotrebom vatrometa i drugih pirotehničkih sredstava a u pitanju su bile lakše tjelesne povrede“, kazali su iz policije.\nPolicijski službenici stanica policije su u tom periodu, u saradnji sa inspekcijskim službama, oduzeli 34.584 petardi i 98 vatrometa, koji su se nalazili u nelegalnom prometu.\nProtiv osoba koje su se bavile nelegalnim prometom pirotehničkih sredstava podnijete su dvije krivične prijave prema nadležnim tužilaštvima.\nIz policije podsjećaju da su sva pirotehnička sredstva, prema Zakonu o eksplozivnim materijama podijeljena u četiri razreda.\nPirotehnička sredstva koja pripadaju razredu I (pirotehničke igračke) mogu se prodavati tokom cijele godine onim osobama starijim od 16 godina.\n„Kada je riječ o pirotehničkim sredstvima razreda II (sredstva za male vatromete), njihova prodaja dozvoljena je u određenom periodu u toku godine, i to u intervalu od 20. decembra do 15. januara, a mogu ih kupiti samo osobe starije od 18 godina.\n„U tom smislu, Zakonom o eksplozivnim materijama propisane su novčane kazne za fizička i pravna lica koja van propisanog perioda prodaju ili upotrebljavaju petarde i druga pirotehnička sredstva koja podliježu vremenskim ograničenjima. Utvrđene novčane kazne kreću se od 1.500 do 16.000 EUR za pravna, odnosno od 200 do 550 EUR za fizička lica“, kaže se u saopštenju.


Zajednica klubova osuđuje ponašanje Dinama: Amaterizam i nezrelost\nZajednica klubova Super i Prve lige Srbije oglasila se saopštenjem posle prekida utakmice u Sremskoj Mitrovici, između Radničkog Dinama. Meč 33. kola Prve lige, podsetimo, završen je u 64. minutu, pri rezultatu 1:1.\n„Prema izveštajima službenih lica sa utakmice u Sremskoj Mitrovici stručni štab Dinama je povukao igrače sa terena i izazvao trajni prekid utakmice“, potvrđeno je iz Zajednice klubova.\nU saopštenju, između ostalog, stoji:\n„Ovakvim postupanjem Dinamo iz Vranja prekršio je Pravila fudbalske igre i član 16. Propozicija za takmičenje u Prvoj ligi Srbije. Odluku o registraciji utakmice doneće direktor takmičenja nakon uvida u kompletne izveštaje službenih lica, u skladu sa propisima.\nIpak, ono što je važnije od registracije utakmice jeste nedopustiv i krajnje neprimeren postupak ekipe Dinama koji direktno ugrožava integritet takmičenja Prve lige. Nesporno je da ovakvi postupci, u direktnoj suprotnosti sa svim sportskim principima, najviše govore o onom ko ih je učinio, nanoseći ogromnu štetu takmičenju i njegovim učesnicima.“\nČelnici organizacije, u čijem opisu posla je i briga o prva dva ranga srpskog fudbala, ne kriju razočaranje:\n„Zajednica fudbalskih klubova Super lige i Prve lige Srbije najoštrije osuđuje postupak rukovodstva i stručnog štaba Dinamo iz Vranja koji je apsolutno van svih profesionalnih, moralnih i sportskih normi. Verovali smo da će iskazana tolerancija prema ranijim negativnim postupcima Dinama dati rezultat u razumevanju sopstvenih grešaka, što očigledno nije bio slučaj.\nNe možemo, a da ne istaknemo da ponašanje pojedinih klubova Prve lige Srbije tokom završnice sezone pokazuju nezrelost i amaterizam, koji pod velom svoje interne borbe uništavaju sve opšte i zajedničke interese. Bez pokušaja analize sopstvenih slabosti i mana, razloge za neuspeh konstantno traže u nekom drugom.“\nPoslednji događaji iniciraju hitnu reakciju. Podsetimo, ranije je prekinut meč u Kragujevcu, između Radničkog 1923 i Borca 1926.\n„Ističemo da će Zajednica na kraju takmičarske sezone analizirati sve učinjene propuste i zahtevati hitno uvođenje sistema licenciranja za takmičenje u Prvoj ligi Srbije, kako bi se nivo profesionalizma i funkcionisanja klubova podigao na viši stepen.\nIstovremeno, pozivamo sve klubove članove Zajednice na poštovanje fer-pleja i viteških principa koji predstavljaju suštinu fudbalske igre, oko kojih smo okupljeni“, poruka je iz Zajednice klubova Super i Prve lige Srbije.


Otpust iz drzavljanstva Republike Srbije\nPosted 2 Novembra, 2019 9 Marta, 2020 admin\nZakon o državljanstvu Republike Srbije predviđa uslove i način za otpust iz državljanstva Republike Srbije.\nda je punoletan i poslovno sposoban\nda nema smetnji u pogledu vojne obaveze\nda je izmirio poreske obaveze u Republi Srbiji\nda se protiv njega u Republici Srbiji ne vodi krivični postupak za krivična dela za koja se goni po službenoj dužnosti\nRešenje o otpustu iz državljanstva Republike Srbije donosi ministarstvo nadležno za unutrašnje poslove, nakon podnetog zahteva i sprovedenog postupka.\nZahtev za otpust iz državljanstva Republike Srbije podnosi se organu unutrašnjih poslova po mestu prebivališta odnosno boravišta podnosioca zahteva, a može se podneti i preko nadležnog diplomatskog ili konzularnog predstavništva Republike Srbije, koji će ga, bez odlaganja, proslediti ministarstvu nadležnom za unutrašnje poslove.\nZahtev za otpust iz državljanstva Republike Srbije podnosi se lično ili preko punomoćnika.\nMinistarstvo nadležno za unutrašnje poslove neće odobriti otpust iz državljanstva Republike Srbije, ako je to neophodno iz razloga bezbednosti ili odbrane zemlje, iz razloga uzajamnosti ili ako to zahtevaju ekonomski interesi Republike Srbije.\nDržavljanstvo Republike Srbije prestaje danom dostavljanja rešenja o otpustu iz državljanstva Republike Srbije.\nAko lice koje je dobilo otpust iz državljanstva Republike Srbije ne stekne strano državljanstvo u roku od godinu dana od dana donošenja rešenja o otpustu i ako to lice ostane bez državljanstva, organ koji je doneo rešenje poništiće ga na pismeni zahtev tog lica, ako zahtev bude podnet u roku od 3 meseca od proteka tih godinu dana.\nKoliko traje postupak otpusta iz državljanstav Republike Srbije?\nPostupak za otpust iz državljanstva Repbulike Srbije iz perspektive podnosioca zahteva traje poprilično dugo, ali je nezahvalno prognozirati trajanje postupka jer zavisi od slučaja do slučaja. Ukoliko postoje razlozi hitnosti za otpust na strani podnosioca zahteva, postoji mogućnost pisanja molbe za ubrzanje rešavanja zahteva za otpust iz državljanstva Republike Srbije.\nKoliko iznose takse za otpust iz državljanstva Republik Srbije?\nTakse su promenljiva kategorija i uvek pre podnošenja zahteva treba proveriti koliko iznose takse.\nU trenutku pisanja teksta, taksa za otpust iz državljanstva Republike Srbije iznosi 34.000,oo dinara.\nKoja je razlika između odricanja od državljanstva i otpusta iz državljanstva Republike Srbije?\nKod otpusta iz državljanstva Republike Srbije, državljanstvo prestaje danom dostavljanja rešenja o otpustu iz državljanstva Republike Srbije, dok kod odricanja od državljanstva Repblike Srbije državljanstvo prestaje danom davanja izjave o odricanju. Pored toga, propisani su drugačiji uslovi za odricanje od državljanstva od uslova koji su neophodni za otpust iz državljanstva.\nAdvokat Dragan SimićAdvokat Novi SadAdvokat Vasja Simićadvokati Novi SadAdvokati za državljanstvoAdvokatska kancelarija Novi SadAdvokatska kancelarija Simićadvokatske kancelarijeDrzavljanin Republike SrbijedrzavljanstvoDržavljanstvo Rebublike SrbijeOtpust iz drzavljanstvaPostupak otpusta iz drzavljanstvaPrijem pripadnika srpskog naroda u državljanstvo srbijeprijem stranaca u državljanstvo srbijeTakse za otpust iz drzavljanstvaZakon o drzavljanstvu\n⟵Počela primena novog Zakona o besplatnoj pravnoj pomoći\nVEČITA DILEMA! KAKO IZBEĆI SUKOB NASLEDNIKA U PODELI IMOVINE OSTAVIOCA?!?⟶


Besplatna Jazz vakcina od 25. do 29. decembra - Valjevo\nPosted by: REDAKCIJA VALJEVSKA POSLA in Valjevo 13. December 2020.\tComments Off on Besplatna Jazz vakcina od 25. do 29. decembra\nOvogodišnji 36. Valjevski Jazz festival održaće se od 25. do 29. decembra, a prvi put u svojoj dugoj istoriji biće u online izdanju. Svi ljubitelji dobre muzike i pravog džeza moći će da prate besplatno program koncerata koji će biti emitovani premijerno na YouTube kanalu festivala Jazz Fest Valjevo tokom navedenog perioda.\nNajavljujući ovogodišnji programm koji će se pratiti online, Ivan Teofilović iz organizacije Jazz festa, najavio je da je snimljeno više emisija u kojima su učestvovali studenti Jazz odseka Muzičke Akademije u Beogradu, učenici Valjevske gimnazije, kao i poznati valjevski reperi i muzičari.\n“U okviru ovogodišnjeg online izdanja, pripremili smo veče pod nazivom “Bravo majstore”, koje je posvećeno dr Voji Milutinoviću, jednom od osnivača festivala i čoveku kojeg Valjevo samo po dobru pamti. Potrudili smo se da u datim, veoma nepovoljnim okolnostima, izvučemo maksimum i posao obavimo najbolje što smo mogli, jer nismo smeli da dopustimo da se festival koji traje 35. godina u kontinuitetu prekida, uprkos i u inat svemu. Znamo da nas dr Voja gleda i iako ne možemo da ga čujemo, znamo šta nam poručuje. Jednoga dana kada sve ovo bude iza nas i kada se, nadamo se, život koliko-toliko vrati u normalu, svi zajedno ćemo moći koliko nas glas nosi da viknemo: BRAVO MAJSTORI!”, kazao je Teofilović.\nValjevski Jazz festival jedini je festival koji je u kontinuitetu održavan svake godine od svog osnivanja i na kojem je nastupilo skoro 1.200 muzičara i više od stotinu bendova iz zemlje i inostranstva. Ove godine pod sloganom “Jazz vakcina” podržan je od strane Ministarstva za kulturu i informisanje i Grada Valjeva, a održava se u organizaciji Centra za kulturu Valjevo.\n36. Valjevski Jazz Fest Bravo majstore Dr Voja Milutinović Džez Festival Ivan Teofilović Jazz Fest Jazz vakcina Kultura Muzika Valjevo\t2020-12-13\nTagged with: 36. Valjevski Jazz Fest Bravo majstore Dr Voja Milutinović Džez Festival Ivan Teofilović Jazz Fest Jazz vakcina Kultura Muzika Valjevo\nPrevious: Izdavanje rezultata u kontejneru ispred Doma zdravlja\nNext: Završeni Valjevski filmski susreti – Nagrada Leman Stefanu Đorđeviću za “Poslednja slika o ocu”


Vučić: Možda ću učestvovati u međustranačkom dijalogu bez predstavnika EU - Izazov\nRadio-televizija Srbije\t 31. marta 2021. 13:13\n"Ali će naravno stranka koju još neko vreme vodim učestvovati i u ovom drugom delu sa predstavnicima EU i nekoliko političkih stranaka koje su bojkotovale izbore", rekao je Vučić odgovarajući na konstataciju novinara da on neće direktno učestvovati u međustranačkom dijalogu.\n"Potrebno je da se razgovara na ozbiljan način i govori o činjenicama, a ne da se organizuje fontana želja i šta nekom pada na pamet. A, to ko će se oko čega saglasiti u okviru nekog dijaloga, to je druga stvar", naveo je Vučić.\nDodaje da je novo brzo istraživanje pokazalo da su rezultati još gori za one stranke, "koje su se hvalile, inače lošim rezultatima".\n"Kako god okrenete, za mene je važno i moguće da učestvujem u razgovoru sa onima koji ne žele prisustvo evropskih predstavnika, jer se onda podrazumeva da unutar države Srbije mi odlučujemo kakvu budućnost hoćemo i kakve političke odnose hoćemo".\n"Siguran sam da će nekih dogovora biti, bar sa jednim delom ljudi oko uspostavljanja dugogodišnjih uslova za budućnosti, i da će dijalog biti dobro obavljen. I uveren sam da će biti napravljena dobra atmosfera", zaključio je Vučić.\n"Prema svecu i tropar, to je sve što imam da kažem", rekao je Vučić odgovarajući na pitanje o odnosima Srbije i Crne Gore, budući da je crnogorski ministar spoljnih poslova praktično odbio mogućnost da se ambasador Srbije Vladimir Božović vrati na dužnost.\n"Mi smo tražili izručenja nekoliko lica koja su nama strahovita važna u istragama vezanim za organizovani kriminal i ne bih da ulazim u pojedinačna pitanja, ali ne biste verovali koliko je to komplikovano", naveo je Vučić\n"A, ovo drugo (za Marovića) morate da pitate naše pravosudne organe. Znam koliko komplikacija po tom pitanju ima, ali se nadam da zajednički u dogovoru najveći deo tih problema sa Crnom Gorom možemo u narednom periodu da rešimo", zaključio je Vučić.


Srpski teniser Novak Đoković rekao je da se ne seća meč na kom je imao veći broj neiznuđenih grešaka, ali da je i pored toga srećan zbog pobede nad Francuzom Žilom Simonom i plasmana u četvrtfinale Australijan opena.\n"Ne sećam se meča kada sam imao ovoliki broj grešaka. Nikada nisam bio ni blizu ovom broju, ali za sve u životu postoji prvi put. Ipak, srećan sam zbog pobede, iako uopšte nisam igrao dobro. Protiv Žila morate očekivati neiznuđene greške, jer je on veoma dobar defanzivan igrač na jedan od najboljih. Voli duge mečeve, a i duge razmene. I pored svega nisam očekivao toliko neiznuđenih grešaka i ovaj meč je za zaborav", rekao je Đoković.\n"I dropšotovi, da i tu sam mnogo grešio... Navijač koji je vikao sa tribina je bio u pravu da ne treba više da ih igram. Ipak, ovo je moja igra. Ovaj veliki broj neiznuđenih grešaka nije karakterističan za moj stil igre... Da, jesam ja agresivan, ali ipak više volim da izgradim poen", dodao je on.\nNajbolji teniser sveta Novak Đoković plasirao se u četvrtfinale Australijan opena, pošto je posle velike borbe savladao Žila Simona sa 6:3, 6:7(1), 6:4, 4:6, 6:3. Đoković je protiv Simona zabeležio čak 100 neiznuđenih grešaka, kojim je oborio negativni lični rekord.\n"Bilo je i nekih pozitivnih stvari iz ovog lošeg meča za mene. Servisom sam zadovoljan, ako već moram nešto da izaberem. Servis me izvlačio često iz nevolja. U devetom gemu četvrtog seta kod rezultata 4:4 i 30:0 za mene nisam iskoristio priliku da povedem... Onda u petom trebalo je da završim posao kod 5:1, opet nisam uspeo... Bilo je situacija, ali Simon je bio na veoma dobrom nivou", rekao je prvi teniser sveta.\nNovinari je zanimalo da li ga pred nastavak turnira brine što je imao ovako težak i statistički loš meč, a Đoković je uz smeh rekao da ga raduje, jer sada zna da ne može lošije od ovoga da igra.\nTakođe, novinari su ga pitali šta mu prolazi kroz glavu tokom ovako dugih mečeva.\n"Pre svega u ovakvim mečevima kroz glavu mi najčeće prolazi da mi je potreban kiseonik, jer ima dosta iscrpljujućih razmena, dugačkih poena. Pokušavam se koncentrisati na svaki naredni poen, jer ono što je bilo - bilo je, ne može se uticati dodatno na to. Govoreći iz iskustva, nije prijatno tako razmišljati kada igrate loše, ali je jako lep osećaj kada pobedite, a igrali ste loše. Pokušaću to da iskoristim kao podsticaj u budućnosti", rekao je srpski teniser.\nĐoković se se u četvrtfinalu Australijan opena sastati sa Japancem Keijem Nišikorijem, koji je ranije pobedio Žo-Vilfreda Congu u tri seta, 6:4, 6:2, 6:4.\n"Pobeda me čini uverenim da ću fizički biti spreman za duel za Nišikorijem. Bio sam u ovakvim situacijama i pre. Dobra stvar na grend slem turnirima je što između mečeva imate dana odmora, pa tako imate dovoljno vremena za oporavak i pripremu predstojećeg meča", rekao je Đoković.


Srbija i Kosovo u EU: Prepreke i postignuća - YIHR.rs\nSrbija i Kosovo u EU: Prepreke i postignuća\nNakon proglašenja nezavisnosti Kosova odnosi u regionu naglo su se pogoršali i usmerili pravac kretanja politike u još jedan mogući sukob. Perspektiva proglašenja nezavisnosti Kosova bila je jedina moguća alternativa posle bezidejnih pregovora u kome su učestvovali Beograd i Priština, a konačni prelom daljeg toka neaktivne politike rešavanja pitanja Kosova učinio je Ahtisarijev plan 2007. godine koji je predvideo moguće stvaranje nezavisne države Kosovo.\nNakon demokratskih promena 2000. godine, Srbija je zvanično promenila kurs svoje spoljne politike i postavila kao jedan od prioritetnih ciljeva – iako predstavlja dugotrajan i maglovit put reformi – članstvo u Evropskoj uniji. Do pre samo nekoliko godina, evrointegracije Srbije zavisile su najviše od (ne)saradnje sa Međunarodnim tribunalom za bivšu Jugoslaviju (MKSJ/ ICTY) pa je tako Srbija postala zemlja kandidatkinja tek marta 2012. Pre nego što postane članica, Srbija mora proći dugotrajan proces pregovora koji zvanično obuhvata i rešenje statusa Kosova poglavljem 35. Između ostalog, ovim poglavljem Srbija se obavezala da neće blokirati pristupanje Kosova Evropskoj uniji. Pored toga, Srbija bi trebalo da se uzdrži od blokiranja učešća Kosova u regionalnim organizacijama koje su važne za, kako za bržu integraciju ka EU, tako i za samo kosovsko društvo, na prvom mestu njenu privredu. Važno je naglasiti da se proces učlanjenja Srbije u EU prepliće se sa procesom normalizacije odnosa sa Kosovom. Potpuna normalizacija odnosa sa Kosovom, ostvaruje se tako i pregovorima o članstvu u Evropskoj uniji što u slučaju Srbije dovodi do krajnjeg cilja koji je isti i za Kosovo – zajedničku evropsku budućnost.\nOd proglašenja nezavisnosti jedan od ključnih ciljeva za Kosovo jesu evropske integracije. Problem integrisanja Kosova u sistem Evropske unije pored sveopšte reforme koja treba da se sprovede obuhvata i širi politički problem, kao i njegovo nepriznavanje od strane svih država članica Evropske unije. Ideja trenutnog procesa integracije usmerena je na rešenje pitanja dijaloga sa Srbijom i viznom liberalizacijom, a o pitanju državnosti bi se kasnije raspravljalo tokom pristupnih pregovora. Potpisivanje Sporazuma o stabilizaciji i pridruživanju 2015. prvi put su uspostavljeni ugovorni odnosi sa Evropskom unijom. Nedostatak političke volje, slaba i neefikasna institucijalna saradnja i dalje potkopavaju sposobnost Kosova da rešava reformske oblasti proistekle iz ugovornih obaveza SSP-a. Duboke unutrašnje političke podele i polarizacija opstruirale su i viznu liberalizaciju Kosova koja bi rezultirala ulaskom u Šengen zonu. Nesposobnost institucija, opterećenost sistema strukturalnim problemima društva i nemogućnost da se u dogovoreno vreme ratifikuje sporazum o razgraničenju sa Crnom Gorom, oslikava loše stanje kosovskog društva.\nRezolucijom Saveta bezbednosti UN 64/298 marta 2011. godine određen je dijalog koji se vodi između Srbije i Kosova pod pokroviteljstvom Evropske unije, poznatiji kao Briselski dijalog (dalje dijalog). Složenost političkih i istorijskih okolnosti odredili su proces dijaloga kao etapni cilj. Dijalog iz današnje perspektive se po mnogo čemu vodi čestim zanemarivanjem socijalno-političkog i bezbednosnog okruženja, a odsustvo transparentnosti jedna je od najvećih mana istog. Dijalog Beograda i Prištine, do sada predstavlja uspešan okvir u kome se rešavaju praktična pitanja važna za građane kao što su: sloboda kretanja, validnost ličnih karti, pitanje granica, matičnih knjiga, univerzitetskih diploma, itd. Pitanja koja se politizuju stvaraju dva pola u kojima interes pojedinaca dobija marginalnu crtu u okviru samog konteksta dijaloga. Mrtva tačka pomera se onog trenutka kada „Veliki brat“ zapreti, a donosioci političkih odluka vešto svoja uverenja zamene sistemom međusobne koristi.\nDijalog je rešio mnoga pitanja, a neka i bez težeg ubeđivanja jedne odnosno druge javnosti. Sloboda kretanja, jedno od osnovnih pitanja koje je obuhvatilo korišćenje kosovskih ličnih karata, vozačkih dozvola, osiguranja, rešeno je na samom početku procesa dijaloga. Sa druge strane prilikom rešavanja pitanja kontrole granica, političari u Srbiji morali su da ubeđuju svoje javno mnjenje da sporazum ne znači priznavanje granica. Reč “Boundary” korišćena je za pitanje administrativnih granica u Srbiji, a reč “Border” za granicu na Kosovu. Cilj Srbije bio je da sklapanjem ovog sporazuma smanji švercovanje i neregistrovani promet robe, ali i još jedan ne manje značajan razlog – uvećanje sopstvenih prihoda od poreza i carina.\nKontroverzno pitanje Zajednice srpskih opština (ZSO) na severu Kosova bilo je podstrek za razbijanje dijaloga. Politička elita zarad preusmeravanja pozornosti od konkretnih i opipljivih problema koja su vladala u kosovskom društvu raspisala je prevremene izbore. Sama kampanja koja je obeležena nacionalističkim temama još više je polarizovala sistem, koji sada nije spreman da rešava probleme niti razmišlja o svojoj evropskoj budućnosti.\nDijalog je samo ove godine u nekoliko navrata zbog sporadičnih incidenata doveden u pitanje. Voz iz Srbije obojen u srpskim nacionalnim bojama i obeležen rečenicom „Kosovo je Srbija“ na 20 jezika predstavljao je namerno skretanje kursa politike koja je do tada bila okrenuta ka mogućem rešenju problema. Još jedan događaj koji je poremetio odnose desio se onda kada je francuska policija uhapsila Ramuša Haradinaja po potrenici Srbije, a kosovska strana žučno je protestovala protiv takvog čina, kojim je nagoveštena mogućnost prekida dijaloga.\nPolitička klima u Srbiji koja je usmerena ka unutrašnjem dijalogu, predstavlja proklamovani cilj bez jasne vizije šta se očekuje od tog procesa. Sa druge strane nestabilna politička situacija koja je dodatno podgrejana najavama formiranja vojske na Kosovu nagoveštava da se konačno rešenje ne nazire. Moguće uključenje SAD-a u budući dijalog neće nužno poboljšati položaj jedne ili duge strane u procesu. Smatram da sve dok Evropska unija bude imala mogućnost kontrole procesa dijaloga pomoću „štapa i šargarepe“ dijalog će se kretati u dobrom smeru.\nFoto: European Western Balkans europeanwesternbalkans.com\nevropska unija evropske integracije kosovo poglavlje 35 vodič vodič za unutašnji dijalog o kosovu\nU susret šestoj “Mirëditi”\nPoraz nacionalizma je preduslov za mirovni sporazum\nUmetnošću, kulturom sećanja i razmenama protiv predrasuda\nPosledice jednog intervjua\nTel: +381 11 4512787\n© 2020 INICIJATIVA MLADIH ZA LJUDSKA PRAVA, BEOGRAD, SRBIJA


decembar 7, 2019 | Vesti Dana\nViše učesnika protesta „1 od 5 miliona“ probilo se večeras do ulaznih vrata Skupštine Srbije na Trgu Nikole Pašića, i tom prilikom je došlo do guranja, dok je jedan demonstrant pokušao da jarbolom od zastave probije staklo na vratima, u čemu ga je sprečilo skupštinsko obezbeđenje. Među demonstrantioma na vratima Skupštine bio je i predsednik … Read more(VIDEO) ORILO SE VUČIĆU P*DERU: Sa zastavom Srbije udarali staklo na vratima zgrade Vlade!\ndecembar 7, 2019 by\nItalijanski opozicioni desničarski lider Mateo Salvini izjavio je danas da više nije fan Nutele nakon što je otkrio da namaz od čokolade i lešnika sadrži turske, a ne italijanske orašaste plodove. Ovim kompanije otvara radna mesta u Turskoj, umesto u Italiji. Salvini, koji predvodi nacionalističku partiju Liga, ranije je objavljivao selfije na društvenim mrežama dok … Read moreODUZIMAJU RADNA MESTA: Salvini bojkotuje Nutelu, jer koristi turske lešnike umesto italijanske!\nBivši premijer Poljske i predsednik Evropskog saveta, okačio je na svoj Tviter nalog morbidnu fotografiju na kojoj preti Trampu metkom u leđa. Nakon konflikta na poslednjem NATO samitu, jasno je da odnosi u alijansi nisu dobri, ali to nije sprečilo lednog od najmoćnijih lidera u EU da uputi preteću poruku predsedniku SAD. Novopostavljeni vođa Evropske … Read more(FOTO) NAJAVLJUJE MU ATENTAT? Donald Tusk uperio pištolj u leđa Trampu, kao da će ga ubiti!\nFilm koji je već osvojio srca festivalske publike „Ajvar“ premijerno će biti prikazan domaćoj publici, u dva bioskopa u Beogradu i to u sredu 11. decembra. Posle pedesetak filmskih I televizijskih ostvarenje, Nataša Ninković je odigrala maestralno ulogu Vide, za koju glumica ističe da je pomalo opsesivno kompulsivna osoba koja svoje probleme prevazilazi potiskivanjem. “To … Read moreGlumica Nataša Ninković: Nevaspitano je da pitaš nekoga zašto nema decu


U Goraždevcu obeležena godišnjica zločina nad srpskom decom | Vesti Krstarice\nU Goraždevcu obeležena godišnjica zločina nad srpskom decom\nNovi magazin – 13. avgust 2017. 17:23\nU Crkvi rođenja Presvete Bogorodice u Goraždevcu iguman manastira Visoki Dečani Sava služio je danas parastos srpskim dečacima Panteliji Dakiću (12) i Ivanu Jovoviću (19), čime je obeležena 14. godišnjica njihovog ubistva i zločina nad srpskom decom na koju su nepoznate osobe pucale iz automatskog oružja dok su se kupala u reci Bistrici.\n"Sa ovoga mesta, pred grobovima Pante i Ivana i svih onih koji postradaše i svih onih koji braniše našu zemlju u najgore vreme, poručujemo i podsećamo se da moramo da ostanemo verni onome što je naš narod vekovima sačuvao", rekao je arhimandrit Sava.\nArhimandrit Sava je poručio da je važno da se svi zajednički bore da svima koji su ostali na Kosvou bude bolje, ali i da se vrate oni koji žele.\n"Ostajemo u zajedničkim naporima da učinimo sve i kako bi istina o strašnim zločinima počinjenim nakon 1999. konačno došla pred lice pravde", rekao je otac Sava i dodao je da je važno gledati u budućnost i zajednički činiti sve da svima bude bolje.\nPored članova porodice, meštana i lokalne samouprave Pećkog okruga, parastosu je prisustvovao i direktor Kancelarije za Kosovo i Metohiju sa saradnicima, kao i predstavnici Srpske liste na čelu sa predsednikom Goranom Rakićem.\nDirektor Kancelarije za Kosovo i Metohiju Marko Đurić poručio je da Srbija i srpski narod nikada neće zaboraviti svoje žrtve.\n"Nikada nećemo prestati da ih se sećamo, nikada nećemo prihvatiti da nam nametnu amneziju oni koji bi želeli da se naprave da nisu odgovorni za ono što se ovde desilo", rekao je Đurić.\nĐurić je rekao da na današnji dan on i srpski narod pominju ne samo Pantu i Ivana i sve mladiće čija su imena izgravirana spomeniku u jezgru najveće preostale srpske enklave u Metohiji, već se sećaju i desetina hiljada drugih koji su stradali samo zato što su srpske nacionalnosti, bilo da su ubijeni na kućnim pragovima, bilo da su proterani sa svojih ognjišta.\n"Ne možemo govoriti ni o demokratiji ni o ljudskim pravima dok ljudski život ne znači ništa i dok god se ne zna ime odgovornih za najstrašnijiu mržnju i etnički progon, a upravo je Metohija bila najveća žrtva šovinističkog divljanja o čemu svedoče tragične sudbine hiljade naših ljudi", rekao je Đurić posle polaganja venca na spomenik podignut nevinim žrtvama stradalim u NATO bombardovanju, za vreme ratnih sukoba i od dolaska mirovne misije.\nMeštani navode da su sećanja bolna, rane nezaceljene, te da se tuga i bes prepliću jer 14 godina nema pravde.\n"Na Bistrici se više niko nije okupao... na mestu ubistva nikla je deponija đubreta i nema nikakvog obeležja koje će da podseća i opominje na stravičan zločin", kažu žitelji Goraždevca koji i dalje žive u nesigurnom okruženju.\nZločin u Goraždevcu, kada su nepoznate osobe iz automatskog oružja pucale na grupu od pedesetak dece koja su se kupala u Bistrici, dogodio se 13. avgusta 2003. godine, i jedan je od četiri najveća zločina nad Srbima od 1999. godine i dolaska međunarodnih snaga na Kosovo i Metohiju, pored ubistva 14 žetelaca u Starom Grackom, ubistva porodice Stolić u Obiliću i putnika autobusa "Niš-ekspresa" kod Podujeva.


Zakon o ozakonjenju objekata je stupio na snagu 2015. godine i po ovom zakonu mogli su se ozakoniti objekti za koje je do 2014. godine podnet zahtev za legalizaciju i objekti koji su vidljivi na satelitskom snimku do novembra 2015. godine. Objektima za koje nije podnet zahtev inspekcija je izdala rešenje o rušenju i prosledila ga sekretarijatu, a oni po službenoj dužnosti automatski pokreću postupak ozakonjenja.\nProces ozakonjenja objekta je zamenio proces legalizacije. Samim rešenjem o rušenju dobija se mogućnost ozakonjenja svih objekata koji su izgrađeni bez dozvole. Ukoliko nema nerešenih imovinsko-pravnih odnosa, potrebno je samo dokazati vlasništvo nad objektom, pravo na zemljištu ili objektu, odnosno podneti:\n• izveštaj o zatečenom stanju,\n• kopiju plana,\n• list nepokretnosti,\n• geodetski snimak (izveštaj i elaborat),\n• mišljenje opštine (ukoliko nije pribavljeno u ranijem postupku).\nRok koji je država odredila za završetak ozakonjenja je 2020. godina.\nKoliko košta taksa za ozakonjenje objekta?\nPored dokumentacije koju je potrebno pribaviti, potrebno je priložiti i dokaz o plaćenoj taksi za ozakonjenje.\nZakon je predvideo plaćanje takse po kvadraturi objekta:\n– u iznosu od 5.000 dinara za ozakonjenje porodičnog objekta ili stana, korisne površine do 100 m2, pomoćne i ekonomske objekte, proizvodne i skladišne objekte\n– Za porodične stambene objekte i stanove korisne površine od 100 m2 do 200 m2, plaća se taksa za ozakonjenje u iznosu od 15.000 dinara.\n– Za porodične stambene objekte i stanove korisne površine od 200 m2 do 300 m2, plaća se taksa za ozakonjenje u iznosu od 20.000 dinara.\n– Za porodične stambene objekte korisne površine preko 300 m2, plaća se taksa za ozakonjenje u iznosu od 50.000 dinara.\nKorisnici socijalne pomoći i invalidi oslobođeni takse\nOno što je posebno naglašeno u članu 33. Zakona o ozakonjenju objekata jeste da su određene kategorije oslobođene plaćanja takse. Naime, odredbe ovog člana se ne odnose se na vlasnike nezakonito izgrađenog objekta koji je namenjen za stanovanje podnosioca zahteva i članova njegovog porodičnog domaćinstva, a koji je lice sa invaliditetom, samohrani roditelj ili korisnik socijalne pomoći. Neretko se dešava da građani nisu upoznati sa ovim pravom.\nNedavno smo vam ukazali i na mogućnost oslobađanja od sudske takse najugroženijih građana, pa ukoliko imate nerešene imovinsko-pravne odnose sa suvlasnicima, moguće je pokrenuti i parnični postupak bez većih troškova.\nZgrade i nadzidani objekti\nU stambenim zgradama u kojima je investitor nedostupan ili više ne postoji, stanari mogu da se organizuju preko upravnika, da zajedno apliciraju za postupak ozakonjenja, uz podnošenje jednog izveštaja o zatečenom stanju.\nU slučajevima kada je predmet ozakonjenja pretvaranje zajedničkih prostorija zgrade u stan ili poslovni prostor, nadogradnja ili pripajanje zajedničkih prostorija susednom stanu, kao dokaz o odgovarajućem pravu dostavlja se izvod iz lista nepokretnosti za zgradu i sve posebne delove zgrade. Potrebna je i dokumentacija koja je dokaz regulisanju međusobnih odnosa između vlasnika nezakonito izgrađenog objekta i organa zgrade – Odluka Skupštine stanara i Ugovor između Skupštine stanara i investitora.


Registracija vozila, Platni promet, Popravka vozila, Tehnički pregled vozila\nNastojeći da maksimalno uštedi Vaše vreme, S&L Shop nudi kompletnu proceduru registracije vozila, bez odlaska u MUP. U prijatnom ambijentu naše agencije možete završiti sve poslove koji se tiču registracije Vašeg vozila, brzo i jednostavno, uz izdavanje registracione nalepnice na licu mesta.\nU agenciji S&L Shop moguće je izvršiti plaćanje svih vrsta računa, bez čekanja u redu, pri čemu se uplata realizuje odmah, uz proviziju kao u Pošti. Ukoliko putujete u inostranstvo nudimo najpovoljnije putno zdravstveno osiguranje, kao i izdavanje zelenog kartona.\nPopravka vozila u servisu S&L Shop vrši se po zapisniku auto kuća - Dunav osiguranje, DDOR osiguranje, AMS osiguranje, Generali osiguranje, Sava osiguranje, Wiener Stadtische osiguranje... Osim toga, vršimo redovno održavanje vozila i sređivanje limarije, uz upotrebu najkvalitetnijih rezervnih delova za evropska, japanska i korejska vozila.\nJedan od najvažnijih uslova koji treba ispuniti kako bi vozilo moglo da bude registrovano jeste kontrola tehničke ispravnosti. S&L Shop je ovlašćeno mesto na kome se vrši tehnički pregled svih vrsta vozila od strane iskusnog i stručnog tima majstora.


Završen samit EU - Arapska liga: Nastaviti borbu protiv ilegalnih migracija - Euromanager\nZavršen samit EU – Arapska liga: Nastaviti borbu protiv ilegalnih migracija\nZavršen je dvodnevni samit Evropska unija - Arapska liga. U završnoj deklaraciji usvojenoj u ponedjeljak na samitu navodi se da je intenziviranje saradnje između arapskih zemalja i EU ključno.\nobj. Redakcija 26. Februara 2019.\nZavršen samit EU - Arapska liga: Nastaviti borbu protiv ilegalnih migracija\nU egipatskom ljetovalištu Sharm el-Sheikhu završen je dvodnevni samit Evropska unija – Arapska liga.\nU završnoj deklaraciji usvojenoj u ponedjeljak na samitu navodi se da je intenziviranje saradnje između arapskih zemalja i Evropske unije ključno za rješavanje problema između dviju strana.\nDodaje se kako je u narednom periodu potrebno nastaviti borbu protiv ilegalnih migracija.\n“Ponovili smo naš stav o pružanju podrške izbjeglicama prema međunarodnom pravu, poštivanju ljudskih prava, osudi ksenofobije, odbacivanju ilegalnih metoda u borbi protiv ilegalnih migracija te nastavku borbe protiv trgovine ljudima”, navodi se u deklaraciji, prenosi Anadolu Agency (AA).\nDogovoreno je jačanje saradnje u cilju uspostave sigurnog okruženja u regionu, rješavanja sporova te jačanja društveno-ekonomskog razvoja.\nNavodi se da je razgovarano i o izraelsko-palestinskom pitanju, i naglašava da je pružena snažna podrška dvodržavnom rješenju.\nU završnoj deklaraciji je navedeno da je potrebno očuvati teritorijalni integritet i suverenitet Libije, Sirije i Jemena.\nIstaknut je i značaj ograničavanja nuklearnog oružja, eliminacije oružja za masovno uništenje na Bliskom istoku te sprečavanja unošenja takvog oružja u region.\nNavodi se da se ne smiju tolerisati bilo kakve aktivnosti i izjave koje potiču vjerske i etničke podjele.\nDogovoreno je da naredni samit bude održan 2022. godine u Bruxellesu.\nArapska ligaEUSummit EU i Arapske lige\nMinistri G20 tražili smanjenje izvoza hrane samo u hitnim slučajevima\nSeminar za italijanske i bh privrednike “Building together Italy & BiH”\nAmerika rasprodaje imovinu u Hong Kongu\nIndustrijska proizvodnja u BiH u januaru manja za 2,2 posto\nSvijet se suočava s rastućom ksenofobijom, netolerancijom i rasizmom\nZabrinjavajući trend: Američki bogataši se goste krvlju mladih


Dolar bespotreban u trgovanju energetskim resursima – Bankar.me\nDecember 25, 2018 PLANETA, SVE VIJESTI, VALUTE Leave a comment\nMinistar smatra da ekonomske veze između Rusije i EU trenutno doživljavaju pravu “renesansu”, dodajući da se, uprkos svim političkim “govorkanjima”, broj bilateralnih projekata ubrzano povećava. U međuvremenu, Moskva u potpunosti podržava blok za širu upotrebu eura na međunarodnoj sceni, posebno u energetskoj industriji, rekao je Oreškin.\n“Ako pogledate, na odnose Rusije sa EU, vidjećete saradnju i podršku Rusije u trenutnom planu povećanja uloge eura koju je nedavno uvela Evropska komisija”, rekao je ruski ministar.\nEvropska komisija je iznijela svoj predlog za jačanje zajedničke evropske valute 5. decembra u očigldnom pokušaju da se ospori dominacija američkog dolara. Ruski ministar ekonomije naglasio je da, dok je za Rusiju udio dolara u trgovini u opadanju, čini se da je nepotrebno da se nastavi trgovina sa partnerima iz EU u dolarima, s obzirom na to da ih i Moskva i evropske države ne koriste kao nacionalnu valutu.\n“Rusija nije zemlja dolara, Evropa, znate, nije bazirana na dolarima, ali iz nekog razloga trgujemo energetskim resursima u dolarima. Zato mislim da bi trebalo da razmislimo o prelasku barem na euro kao najbližu valutu i za Ruse i za Evropljane”, rekao je Oreškin.\nRuski ministar rekao je da je primijetio da je trgovinski promet između Rusije i Evrope u posljednje dvije godine zabilježio dvocifreni rast – 23% u 2017. i 21% u 2018. U isto vrijeme, Moskva i njeni evropski partneri su angažovani u velikom broju projekata, uključujući one velikih razmjera, kao što su izgradnja novih nuklearnih reaktora u Mađarskoj i Finskoj, kao i gasovoda za prirodni gas Severni tok 2.\nPrevious Grčka staje na noge\nSljedeći Netfliksova publika raste, ali rastu i dugovi


Državni sekretari Tanasković i Stanivuković sa predstavnicima Evropske komisije o Programu ekonomskih reformi\nDržavni sekretari u Ministarstvu finansija Jelena Tanasković i Gojko Stanivuković razgovarali su danas sa predstavnicima Evropske komisije o Programu ekonomskih reformi (ERP) za period 2019-2021, koji je Republika Srbija u januaru ove godine usvojila i dostavila Evropskoj komisiji.\nNa sastanku se razgovaralo o makroekonomskom i fiskalnom okviru u narednom srednjoročnom periodu, kao i o strukturnim reformama obuhvaćenim ovim dokumentom, a koje treba da doprinesu povećanju konkurentnosti nacionalne ekonomije i jačanju privrednog rasta i razvoja u narednom srednjoročnom periodu.\nUčesnici sastanka su se saglasili da je Program ekonomskih reformi najvažniji strateški dokument Republike Srbije u ekonomskom dijalogu sa Evropskom komisijom i koordinaciji ekonomskih politika unutar države, kao i sa državama članicama Evropske unije (EU) u procesu evropskog semestra lajt, i od izuzetno velikog značaja za pregovaračko poglavlje 17 Ekonomska i monetarna politika.\nPredstavnici Evropske komisije borave u višednevnoj poseti Beogradu radi konsultacija sa svim resorima koji su učestvovali u izradi dokumenta ERP 2019-2021. Nakon obavljenih konsultacija Evropska komisija će tokom aprila 2019. godine doneti ocenu ovog dokumenta zajedno sa preporukama i smernicama za izradu narednog Programa ekonomskih reformi za period 2020-2022. Intenzivne konsultacije sa evropskim institucijama i državama članicama EU biće nastavljene u aprilu i maju ove godine u Briselu, sve do usvajanja zajedničkih zaključaka Saveta za ekonomska i finansijska pitanja EU (EKOFIN Savet) 17. maja 2019. godine.\nPeti ciklus izrade Programa ekonomskih reformi završen je u predviđenom roku, dokument ERP 2019-2021. Vlada Republike Srbije usvojila je 24. januara 2019. godine, a dostavljen je Evropskoj komisiji 31. januara 2019. godine.\nSastanku su prisustvovali i pomoćnici ministra Verica Ignjatović i Milica Jovanović.


Ivanov u srijedu počinje pojedinačne susrete sa partijama\nPredsjednik Makedonije Đorđe Ivanov u srijedu će započeti pojedinačne susrete sa političkim partijama, u okviru najavljenih kosultacija za novog madatara, javili su makedonski mediji.\nКako je javila državna agencija MIA, iz kabineta predsjednika je saopšteno da će sa na tim sastancima 'razgovarati o aktuelnoj političkoj situaciji'.\nPrije najavljenih razgovora sa parlamentarnim političkim partijama, Ivanov se sastao sa predsjednikom Ustavnog suda Nikolom Ivanovskim i šefom Delegacije EU Samuelom Žbogarom.\nKako je rečeno u kabinetu makedonskog predsjednika, Ivanov je rekao da će 'u odnosu na aktuelnu situaciju postupati u saglasnosti sa ustavnim odredbama i u interesu države i građana Makedonije'.\nSerija sastanaka sa strankama slijedi nakon neuspjeha mandatara za sastav vlade i lidera VMRO DPMNE Nikole Gruevskog da ponovo formira vladinu koaliciju s dugogodišnjim koalicionim partnerom DUI Alija Ahmetija.\nLider Socijldemoratskog saveza Makedonije (SDSM) Zoran Zaev je u ponedjeljak rekao da očekuje da mu Ivanov dodijeli mandat za formiranje vlade i da bilo koja druga opcija znači kršenje Ustava i zloupotrebu položaja.\nPredsjednik stranke, koja je druga po broju dobijenih mandata na decembarskim vanrednim parlamentarnim izborima, rekao je da je ubijeđen da će obezbijediti potrebnu većinu u Sobranju Makedonije i da će uspjeti formirati vladu.\nPortparolka Evropske komisije Maja Kocijančić rekla je u ponedjeljak da EU od predsjednika Makedonije očekuje da 'obavi hitne i otvorene konsultacije' s političkim partijama i da 'brzo odredi lidera za formiranje vlade'.\nNa vanrednim parlamentarnim izborima VMRO DPMNE je dobio 51 mandat, SDSM 49, a albanske stranke ukupno 20 mandata.\nDUI je dobio 10 mandata, Pokret Besa pet, Alijansa za Albance tri i DPA dva mandata.\nGruevski, koji je mandat dobio 9. januara, u zakonskom roku nije uspio da postigne koalicioni dogovor s albanskom DUI, poslije čega je saopštio da je 'održavanje novih izbora zrelo rješenje za prevazilaženje krize i postavljanje reformskih prioriteta u prvi plan'.


Održana Skupština Opšteg udruženja preduzetnika Kikinda – TV Kikinda\nOdržana Skupština Opšteg udruženja preduzetnika Kikinda\nGodišnja Skupština Opšteg udruženja preduzetnika Kikinda okupila je vodeće privredne ličnosti našeg grada. Jedan od ciljeva okupljanja bio je i podsećanje preduzetnika da se još više aktiviraju, kako bi njihov rad, ali i problemi bili vidljivi celokupnom društvu.\nTi problemi se odnose na nedostatak sredstava i opšte siromaštvo, kaže dr Dragan Rankov, predsednik Skupštine OUPK:\n-Često naiđemo na objektivne i neobjektivne prepreke, a Udruženje pokušava to da rešava. Razgovarali smo o unutrašnjoj organizaciji, izvršili smo reperkusiju našeg dosadašnjeg rada i usvojili predloge novih zadataka koji stoje pred nama.\nSkupštini je prisustvovao i član Gradskog veća zadužen za mala i srednja preduzeća Miodrag Bulajić, koji je naglasio da preduzetnici predstavljaju najvažnije činioce privrednik kretanja.\nOn je istakao da je napravljena platforma podrške preduzetnicima, koja po vertikali obuhvata lokalne, pokrajinske i republičke institucije. Tim povodom, gosti Skupštine bili su predstavnici Razvojnog fonda Vojvodine, koji su prezentovali kreditne linije za privrednike i pravna lica.\nNa Skupštini je naglašeno da su lokalna zajednica i privrednici međusobno povezani i da samo kroz saradnju mogu da ostvare napredak. Opšte udruženje preduzetnika Kikinda ima 60 članova, a jedan od ciljeva im je i da se omasovne, jer se procenjuje da se u našem gradu oko 600 ljudi bavi nekom vrstom biznisa.\n12 oktobra, 2017 Rubin Rubin\n← Dokumentarni film „Kontakt“ sutra u Kulturnom centru Berba kukuruza na kraju, setva pšenice u toku →


Radić: Sve liči na scenario obaranja Dodika "obojenom revolucijom"\nAnalitičar Aleksandar Radić ocenio je da se u Republici Srpskoj već duže vreme može prepoznati scenario obaranja predsednika Republike Milorada Dodika i njegovih saradnika na način sličan obojenim revolucijama.\n"Čini mi se da tu postoji u senci zamisao, pre svega iz inostranstva, da se regulišu politički odnosi u BiH na način koji bi mogao da bude nalik obojenim revolucijama. Znači, svršenim činom koji bi se stvorio na ulici", rekao je Radić za agenciju Srna u izjavi povodom predstojećeg mitinga opozicije u subotu u Banjaluci.\nNavodeći da u političkom životu uvek postoje simpatije i antipatije, Radić je istakao da je u BiH reč o etničkoj kompoziciji zemlje, a ne o političkoj podeli, te je ocenio da to igornišu ljudi koji bi želeli da nametnu pragmatično rešenje i održe dejtonsku BiH.\nOn je istakao da je očigledno da će Zapad nastojati da održi BiH po svaku cenu, a da Dodik predstavlja previše veliki izazov, utoliko što vrlo pragmatično i sa argumentima koje je teško sporiti insistira na statusu Republike Srpske.\n"Naravno da je teško ući u diskusiju oko nekih elemenata koji su pragmatični, koji su u duhu Dejtona, koji se odnose na neke ekonomske elemente funkcionisanja. Kako sad to da osporite? A politički je još teže da izađete na teren. Mislim da se sada pokušava stvoriti jedan scenario koji bi ličio na ono što znamo kao obojene revolucije", dodao je Radić.\nOn je dodao da je obojena revolucija mogla da funkcionišu u Beogradu u oktobru 2000. godine kada je postojalo bukvalno razočarenje vlastima, kada je kompromitovan jedan projekat vlasti koji je vodio Slobodan Milošević, opozicija bila izuzetno snažna, a sve se odvijalo unutar jednog etnosa.\n"U BiH je problem u etničkoj podeli, a ne u tome koja će grupa ljudi gde i kada da se zatekne u vođstvu. Zato mislim da postoji jedan veoma ozbiljan rizik u poigravanju sa nametanjem bilo kog rešenja unutar BiH, na bilo kakav način, sa bilo koje strane. Čim napravite debalans kakvog-takvog sadašnjeg krhkog fukcionisanja, odlazi se u situaciju u kojoj postoji visoki rizik", rekao je Radić.


Leva Obala - www.lobi-info.rs\nLeva Obala - page 69\nPosted on 10. jula 2015. 26. jula 2015. u Servisne informacije\n– Zavod za biocide i medicinsku ekologiju će danas u 21 h suzbijati odrasle forme komaraca na teritoriji Palilule, saopšteno je iz tog zavoda. Kako se navodi, taj posao ekipe će obavljati u Borči, Pretoku, Ovči i Malom zbegu (groblje, naselje i leva obala Dunava). Prskanje odraslih formi komaraca Zavod za biocide i medicinsku ekologiju obavlja… Nastavite sa čitanjem\nPosted on 6. jula 2015. 27. jula 2015. u Dešavanja\nIzabrano je 75 studenata Palilule, koji će u okviru projekta ove opštine „Studentske posete evropskim prestonicama kulture 2015“ između 13. i 20. jula i posetiti Minhen, Amsterdam, Plzen i Prag. Prijavljivanje za putovanje počelo je 5. juna i trajalo do 25. juna 2015. godine a Komisija je odabrala studente za pomenuto putovanje. Spisak izabranih studenata:… Nastavite sa čitanjem\nPosted on 4. jula 2015. 27. jula 2015. u Dešavanja\nUručeni tableti najboljim osnovcima Palilule\nVukovcima, najboljim osnovcima Palilule, 4. jula uručeni su tablet računari kojim ih je nagradila Gradska opština Palilula za postignute rezultate u dosadašnjem školovanju. Čestitke su im uputili i uručili poklone predsednik Gradske opštine Palilula Stojan Nikolić, zamenik predsednika Ljubiša Đurović, predsednik Skupštine Aca Jevtić i član Veća opštine Igor Jojkić, zadužen za obrazovanje. Đaci generacije… Nastavite sa čitanjem\nPosted on 3. jula 2015. 27. jula 2015. u Servisne informacije/Vesti\nEkipe Zavoda za biocide i medicinsku ekologiju zaprašivaće večeras od 19 do 24 h odrasle forme komaraca na teritoriji leve obale Dunava. Zaprašivanje odraslih formi komaraca vrši se na osnovu ugovora između Sekretarijata za zaštitu životne sredine i Zavoda za biocide i medicinsku ekologiju. Tretiraće se lokacije Crvenka, Stara Borča, Borča, Ovča, Kotež, Krnjača, Padinska skela,… Nastavite sa čitanjem\nPosted on 2. jula 2015. 29. jula 2015. u Dešavanja\n„Tesla” tableti kao nagrada za najbolje osnovce Palilule\nNaša opština Palilula ove godine nagradiće tabletima 167 vukovaca iz 17 osnovnih škola a đake generacije, kao i ranijih godina, desetodnevnim boravkom na Krfu u okviru projekta „Stopama naših predaka“. „Tesla” je prvi srpski tablet i brend koji je lepo prihvaćen na našem tržištu jer nudi zanimljive modele po povoljnim cenama. Prvi tablet domaće proizvodnje… Nastavite sa čitanjem\nPosted on 21. juna 2015. 3. avgusta 2015. u Dešavanja\nBiciklistička trka koja je prošla kroz naselja leve obale, tačnije preko Zrenjaninskog puta, napravila je zastoj u ovom delu grada. Saobraćajna policija je stajala na svakoj raskrsnici i blokirala saobraćaj sve dok biciklisti nisu prošli. Ovo bi trebalo da bude lepa vest sa naslovom „Biciklistička trka prošla kroz naš kraj” ali s obzirom na to da nije bilo… Nastavite sa čitanjem\nPosted on 19. juna 2015. u Vesti\nUprava za poljoprivredu Sekretarijata za privredu, u saradnji sa Privrednom komorom Beograda, obezbedila je besplatnu obuku poljoprivrednim proizvođačima sa teritorije grada za organsku proizvodnju povrća u zaštićenim uslovima. Nastavite sa čitanjem\nPosted on 17. juna 2015. 29. jula 2015. u Kultura\nBesplatnu pozorišnu predstavu „Zlatni lančić od bižuterije“ u Ustanovi kulture Palilula možete gledati ovog petka, 19. juna, sa početkom u 20 h. Besplatne karte obezbedila je naša opština Palilula a svi zainteresovani sugrađani mogu ih preuzeti 9-16 h u Takovskoj 12 na 1. spratu u sobi 14. Za one koji ne znaju, Ustanova kulture Palilula… Nastavite sa čitanjem\nPosted on 10. juna 2015. 11. juna 2015. u Dešavanja\nNaša opština posredstvom svoje Kancelarije za mlade organizuje besplatno studijsko putovanje za 75 uspešnih studenata Beogradskog univerziteta sa prebivalištem na Paliluli. Besplatno putovanje deo je projekta „Studentske posete evropskim prestonicama kulture 2015“. Putovanje traje od 13. do 20. jula a u okviru njega biće posećeni Minhen, Amsterdam, Plzen i Prag. Kroz projekat „Studentske posete evropskim prestonicama… Nastavite sa čitanjem\nPosted on 10. juna 2015. 10. juna 2015. u Dešavanja\nSvakodnevno se u Beogradu gradskim prevozom preveze oko 1.000.000 putnika, samim tim u autobusima se često dešavaju mnogobrojne, da kažemo, „čudne” situacije. Među putnicima se uvek nađe neko ko uspe da zabeleži određene momente i podeli ih sa drugima. Mi smo na stranici „Uživo iz beogradskih tramvaja i buseva” pronašli slike iz autobusa koji saobraćaju… Nastavite sa čitanjem\nPosted on 8. juna 2015. 9. juna 2015. u Vesti\nU Bulevaru despota Stefana kod Banije saobraćaj je jutros dosta usporen zbog pucanja vodovodne cevi. Stvaraju se velike gužve, dok mesto kvara još nije pronađeno pa se voda u velikim količinama sliva niz ulicu. Zbog kvara trenutno su zauzete su dve trake u smeru ka Borči pa se saobraćaj trenutno odvija preostalim trakama uz prisustvo… Nastavite sa čitanjem\nPosted on 2. juna 2015. 13. jula 2015. u Servisne informacije\nEkipe Zavoda za biocide i medicinsku ekologiju će večeras od 20 do 24 h vršiti prskanje odraslih formi komaraca na kompletnoj teritoriji leve obale Dunava u Beogradu. Lokacije na kojima će se obavljati tretmani su: leva obala Dunava (blok Branka Momirova, Jokićev dunavac, Put za Crvenku i Crvenka), blok Braća Marić, nasip ka Pančevačkom mostu, Mali Raj i… Nastavite sa čitanjem\nPosted on 19. maja 2015. 19. maja 2015. u Vesti\nNove zone javnog prevoza dele levu obalu\nOd 1. septembra mogao bi biti promenjen gradski prevoz u Beogradu, odnosno najkasnije od 1. januara 2016. godine. Grad bi trebalo da se podeli u četiri zone sa novom mrežom linija dok će prevoz biti jeftiniji za 80 % građana, rekli su nadležni. Nove zone dele i levu obalu pa će Krnjača, Reva, Kotež i Borča… Nastavite sa čitanjem\nPosted on 12. maja 2015. 13. maja 2015. u Dešavanja\nRekonstrukcija pruge Beograd-Pančevo jako dobro napreduje a pojedine pozicije na projektu idu i ispred zacrtanih rokova. Rekonstrukcija ove pruge dugačke malo preko 15 kilometara podrazumeva izgradnju novog koloseka, rekonstrukciju starog, kao i obnovu kontaktne mreže i rekonstrukciju svih stanica i stajališta na trasi. Na tapetu su, naravno, stanice u naseljima leve obale Dunava i to… Nastavite sa čitanjem\nPosted on 8. maja 2015. 8. maja 2015. u Hronika\nUdes na Zrenjaninskom putu u Krnjači\nZrenjaninski put nastavlja da opravdava ulogu crne tačke na levoj obali Dunava. Večeras se dogodila saobraćajna nesreća na delu Zrenjaninskomg puta u Krnjači u smeru ka gradu oko kilometar pre Pančevačkog mosta. U udesu su učestvovali automobil i motocikl. Kako saznajemo u Hitnoj pomoći, njihova ekipa je još uvek na terenu. Nadamo se da nema teže… Nastavite sa čitanjem\nPredhodna 1 … 67 68 69 70 71 … 76 Next »


Izgradnja TE u Stanarima brža od planirane\nIzgradnja TE u Stanarima brža od planirane\nVremenski uslovi idu u prilog najvećem gradilištu u Republici Srpskoj\nNovosti / 24. 01. 2014\nVremenski uslovi idu u prilog najvećem gradilištu u Republici Srpskoj. U Stanarima više od 400 graditelja vredno radi na izgradnji termoelektrane, prvog objekta te vrste koji se gradi na teritoriji bivše Jugoslavije u poslednjih 25 godina. Planirana dinamika radova je ubrzana zbog vremenskih uslova koji ove zime pogoduju graditeljima.\nNa gradilišu, 30 kilometara udaljenom od Doboja, svakodnevno je prisutno oko 400 radnika. EFT je gradnju ovog zahtevnog projekta poverio kineskoj kompaniji Dongfang Electric Corporation, a veliki broj radnika domaćih građevinskih preduzeća dobili su posao kao podizvođači. Dongfang se pokazao u Stanarima kao visoko profesionalan partner, što se i očekivalo, imajući u vidu da iza sebe ima 40 realizovanih projekata ove vrste van Kine. Ugovori su realizovani u Indoneziji, Indiji, Turskoj i drugim zemljama, ali ovo je prvi projekat koja ova renomirana kompanija izvodi u Evropi.\nUgovorni rok izgradnje i puštanja termoelektrane u rad je 45 meseci, od 21. decembra 2012, kada je ugovor Dongfanga sa EFT-om stupio na snagu. Radovi na platou buduće termoelektrane i prvi iskopi započeti su 16. aprila prošle godine, a do sada je ugrađeno 26.000 metara kubnih betona i 2.200 tona armatura. U septembru su započeti montažni radovi, a konstrukcija kotlovskog dela sada već dostiže kotu od 25 metara. Kapacitet buduće TE Stanari je 300 megavata, sa planiranom godišnjom proizvodnjom od 2.000 gigavat-časova, uz potrošnju uglja od 2,3 miliona tona godišnje.\nRezultati EFT-a dobijaju i priznanja, jer su prošle godine, na Deloitte top-listi najbolje rangiranih preduzeća, bili prvi u Srbiji, a u Republici Srpskoj su dobili priznanje kao najbolja kompanija u svojoj kategoriji.\n- Prošle godine ostvarili smo proizvodnju i prodaju 883.000 tona uglja, iskopali 6.781.500 kubnih metara otkrivke i godinu završili sa 6.000.000 tona otkrivenog uglja. Sa oko 7.000.000 tona otrivenog uglja, koliko planiramo za kraj ove godine, bićemo potpuno spremni za početak rada termoelektrane čiji probni rad očekujemo već naredne godine. Naši eksperti, kao i predstavnici AF Consult & Stainmuller Engineering, firme koja vrši nadzor nad radovima, zadovoljni su organizacijom gradilišta i kvalitetom radova - rekao je za „Novosti“ Ivica Jakovljević, direktor „EFT - Rudnik i termoelektrana Stanari“.\nNAJVEĆI KREDITNI REJTING\nEFT Group je u samom vrhu najvećih stranih ulagača u Republici Srpskoj i BiH, a Dun and Bradstreet, jedna od vodećih rejting agencija u svetu, dodelila je EFT-u najveći mogući kreditni rejting, čime je svrstala u kompanije koje za kreditore predstavljaju najmanji mogući rizik poslovanja.\nUgovor o izgradnji TE Stanari EFT je potpisao sa kineskom kompanijom Dongfang Electric Corporation, a finansiranje projekta ugovoreno je sa China Development Bank.


''FUKARA OD SRBINA'': DODIK OPET VRIJEĐA, SADA ZBOG SREBRENICE - IBALKAN\nSrpski član Predsjedništva BiH i lider Saveza nezavisnih socijaldemokrata Milorad Dodik vrijeđao je srpske članove Centralne izborne komisije BiH (CIK BIH) Vanju Bjelicu Prutinu i Jovana Kalabu, rekavši da „samo fukara od Srbina može da glasa za poništenje izbora u Srebrenici“.\n„U Srebrenici su poništili srpska biračka mjesta, a potvrdili Bošnjačka. Znate kakva morate da budete fukara od Srbina da to uradite. To je dokaz političkog poltronstva i ništa drugo“, rekao je Dodik novinarima u Doboju.\nDodik je osudio odluku CIK BiH da zbog izbornih nepravilnosti poništi izbore u Srebrenici i Doboju, i ocjenio da CIK „nije izabran u skladu sa zakonom i da je donosio nezakonite odluke“. Prema njegovim riječima, poništeni su izbori samo na srpskim biračkim mjestima, ali ne u većinski bošnjačkim.\nMilorad Dodik vrijeđao članicu CIK-a: “Predstavlja se da zastupa srpski narod, a udata za Bošnjaka” https://t.co/XwzwhcRCip\nČitaj još: SONJA OKOM, DODIK SKOKOM: Domari skinulia Karadžićevu ploču!


Operacija Trijumf kreće na ex YU turneju\nsubota, 17 januar 2009 21:56\nNajpopularniji studenti u regionu, učesnici rijaleti šoua "Operacija Trijumf" kreću ovog proleća na zajedničku muzičku turneju.\nTabloid "Svet" u svom internet izdanju piše da turneja pobednika Adnana i drugova kreće iz Sarajeva, 14. februara, na Dan zaljubljenih a da je sledeća stanica glavni grad Makedonije, i skopska Hala Sportova.\nIstovremeno, studenti iz Srbije se spremaju za učešće na Beoviziji a hrvatski za Doru, u želji da se domognu Evrovizije 2009.\nPerformans da se smrzneš!\nsubota, 17 januar 2009 04:56\nNekoliko mladića i devojaka koji su ušli u vagone njujorškog metroa, šokirali su ostale putnike kada su seli na sedišta, raširili novine da čitaju, a potom poskidali pantalone i suknje i ostali u donjem vešu - sve zarad umetnosti!\nGrupa umetnika koja pripada organizaciji "Improv everywhere" (Improvizuj gde stigneš), čiji je slogam "Mi pravimo scene", napravili su pravu scenu kada su u okviru akcije "razgolićena vožnja" u donjem vešu sedeli u metrou među putnicima koji su krenuli na posao.\nKako su kasnije rekli iznenađeni putnici, "ljudi u gaćama" nisu međusobno razgovarali već: "Sve nas pravili ludima kada su nam na naša pitanja 'da li vam je hladno' odgovarali sa 'pa jeste nešto hladnjikavo danas'"!...\nBekvalac - Đoković: Nismo zajedno!\nčetvrtak, 15 januar 2009 16:40\nGotovo celokupna javnost u Srbiji prethodna dva dana bavi se navodnom ljubavnom vezom najboljeg srpskog tenisera Novaka Đokovića i "novosadske Barbike", pop pevačice Nataše Bekvalac, supruge vaterpoliste Danila Ikodinovića.\nSve strane, brže-bolje, odlučno su demantovale bilo kakve glasine, priče, nagađanja...o tome da su Đoković i Bekvalac "u šemi". Samo dan pre objavljivanja te priče u magazinu "Story" objavljene su fotografije Đokovića i Bekvalac, koji su zajdno pozirali kao najseksi ličnosti u Srbiji 2008. godine.\nNataša Bekvalac, koja je na dan kada je u jednom tabloidu objavljena priča o njoj i Đokoviću, pevala na gradskom trgu u Čačku na dočeku Srpske Nove godine. Ona, međutim, nije želela da komentariše medijske tvrdnje...\nPorodično polaganje ispita\nčetvrtak, 15 januar 2009 02:10\nJedan 54-godišnji Japanac uhvaćen je u pokušaju da položi ispit umesto svog 20-godišnjeg sina, saopštila je japanska policija.\nBrižni otac, koji je za tu priliku čak stavio "trajnu" ne bi li izgledao mlađe, poseduje firmu za distribuciju lekova. Želeo je da sinu obezbedi dozvolu za prodaju lekova kako bi mogao da rade zajedno.\nPrevara je otkrivena kada je jedan od ispitivača primetio da kandidat izgleda prilično staro za svoj uzrast mada je ličio na osobu sa fotografije na prijavi...\nČekaj, poslaću ti SMS\nčetvrtak, 15 januar 2009 02:09\nAmerička tinejdžerka poslala je više od 14.000 SMS poruka za mesec dana, neke od njih čak i drugaricama koje su sedele pored nje u tom trenutku.\nRejna Hardesti (13) iz Njujorka svakog dana u decembru slala je po 484 poruke, a njeni roditelji bili su šokirani kada su uoči Nove godine dobili telefonski račun.\n"Smejao sam se, mislio sam da to nije moguće. Uzeo sam digitron i računao koliko je to poruka dnevno", rekao je njen otac Greg, i dodao da je račun bio odštampan na 400 stranica. Devojčica je ukupno poslala 14.528 "porukica"...\nOboren svjetski anti-rekord\nZavisnost od „Fejsa” liječi se godinu dana


LG i QUALCOMM udružuju snage kako bi unapredili korisničko iskustvo u vozilima - Bizlife.rs\n11:00 Beograd, 04/11/2019\nLG-jevu webOS Auto platformu pokreće Linux operativni sistem koji koristi LG-jevu ekspertizu u infotainmentu vozila za sledeću generaciju povezanih automobila. Kompanija LG nedavno je najavila webOS Open Source Edition 2.0 koji omogućava programerima da iskuse neke od inovativnih karakteristika koje će biti inkorporirane u webOS Auto. Otvoreni kod, pripadajući alati i vodiči dostupni su za preuzimanje na linku.\n„Veoma cenimo ovu saradnju sa kompanijom Qualcomm koja proširuje ekosistem platforme webOS Auto, a uz najnovija rešenja Qualcomma za 5G mrežu i multimediju, korisnici će biti u mogućnosti da iskuse istu zabavu kod kuće i u povezanim automobilima“, rekao je dr I. P. Park, predsednik i glavni tehnološki direktor kompanije LG Electronics.\n„Zajedno, webOS i Snapdragon ADP će omogućiti visoko efikasnu, sveobuhvatnu hardversku i softversku platformu za buduće infotainment sisteme u vozilima“, dodao je I. P. Park.\n„Saradnja kompanija LG i Qualcomm Technologies temelji se na dugogodišnjem uspešnom odnosu, kreirajući sjajan sinergijski učinak u automobilskom softveru nove generacije“, rekao je Džim Keti (Jim Cathey), stariji potpredsednik i predsednik globalnog poslovanja u Qualcomm Technologies, Inc.\n„Uvereni smo da će naša zajednička iskustva i stručnost u razvoju automobilskih tehnologija pomoći u pružanju najboljeg korisničkog iskustva sledeće generacije“, rekao je Džim Keti.